Länsimetron liityntälinjasto: Karttasovellusta kehitetty\nOlisi mukavaa, jos olisi lisäksi erikseen esim. pdf-kartta asemittain siten, että kartalla olisi valmiiksi linjanumeroita. On varsin työlästä klikkailla viivoja ja ihmetellä, mistä linjat kulkevat tai yrittää vasemmasta palkista päätellä linjan numeroita. Tällaisia karttoja on ennenkin tehty, joten osaamista varmasti HSL:ssä riittäisi.\nAnonyymi 17. tammikuuta 2014 klo 12.18\nEi kerätä paperisia palautteita - ei voi olla totta!? Millä perusteella kysely sitten on edustava otos julkisen liikenteen käyttäjistä?\nAnonyymi 17. tammikuuta 2014 klo 22.49\nMiten kulkeminen ruotsinkielisiin kouluihin on huomioitu suunnitelmissa? Matllidens skolcentrumissa on yli 1000 lasta, esikouluikäisistä lukiolaisiin. Tällä hetkellä kaikki länsiväylää kulkeat bussit ovat tarjonneet erinomaiset yhteydet kouluun. Jatkossa koululle ei vie mikään linja vaan ainoaksi vaihtoehdoksi jää n. 1 km kävelymatka Matinkylän metroasemalta? Linjat 111 ja 112 vuorovälein 10 min eivät riitä kuljettamaan tuota koululaismäärää aamuisin ajoissa kouluun metroasemalta.\nHSL 21. tammikuuta 2014 klo 9.58\nMatinkylään on hyvät yhteydet eri puolilta Espoota. Matinkylästä voi jatkaa kävellen tai busseilla 111 ja 112 lähemmäksi Mattlideniä.\nAnonyymi 18. tammikuuta 2014 klo 22.42\nErittäin huono suunnitelma.\nNykyään normi työmatka etelä Espoosta etelä Helsinkin on vienyt 20min ovelta ovelle. Metro "unelman" jälkeen pelkästään matka metrojunaan kestää yhtä kauan. Bonuksena vielä Helsingin päässä 4 min kävelymatka pysäkiltä muuttuu 15 min kävelyksi. (Helsingin julkiset toimii niin surkeasti/hitaasti ettei kannata käyttää)\nAuton osto ainoa vaihtoehto ja sillä länisväylää pitkin Helsinkiin, kun ei tee mieli hukata reilu tunti/päivä ylimääräistä työmatkoihin. Toivottavasti moni muukin päätyy tähän, niin ehkä länsiväylä-bussit palaa suunnitelmiin.\nLopuksi vielä, pahoin pelkään että suunnitema ei muutu. Mahdollisuus vaikuttaa ei ole todellinen, on olemassa vain muodon vuoksi. Kun kerran on rakenettu yli-kallis ja täysin turha länsimetro niin pakon kautta saadaan matkustajia siihen. Asiakaspalvelulla ei ole väliä.\nKannattaa kertoa mistä mihin matkustaa niin palaute on helpompi ottaa huomioon..\nAnonyymi 20. tammikuuta 2014 klo 11.19\nLauttasaaressa Vattuniemen liityntälinja on tynkä. Suunnittelijat eivät ole ottaneet huomioon eri-ikäisten ihmisten kykyä liikkumiseen. Vattuniemen itäpuolella asuvat vanhat ja vammaiset ovat pulassa. Pysäkeille on liian pitkä matka ja kulku osittain ylämäkeen, varsinkin jos valitsee pysäkeistä lähimmän. Asia korjaantuisi, jos liityntäliikenne kulkisi rengasmaisesti ja paluu metroasemalle olisi Vattuniemen- ja Tallbergin puistotien kautta Gyldenintielle. Silloin kyytiin voisi päästä sekä Melkonkadulta että Vattuniemenkadulta ja matka olisi tasapuolisempi kaikille. Köysikujankin asukkaat voisivat käyttää metroa tyytyväisin mielin.\nAnonyymi 20. tammikuuta 2014 klo 16.57\nHei, en ole löytänyt mainintaa pohjoisemman Espoon bussilinjoista. Etelä-Espoon linjat ilmeisesti laitetaan kokonaan uusiksi metron myötä. Entä esim. Jupperin, Leppävaaran, Järvenperän ja Niipperin jne. suunnan bussiliikenne? Muuttuuko se vai jäävätkö vanhat linjat kulkemaan? Linjojen numerointi ainakin taitaa muuttua? Tässä liityntälinjasuunnitelmassahan ei ole sinne päin minkäänlaista liikennettä. Toivon vastausta tähän viestiin.\nHSL 21. tammikuuta 2014 klo 10.04\nEtelä-Espoon linjojen muutosten myötä vaikutuksia linjastoon heijastuu myös Jupperiin ja Järvenperään. Muutokset koskevat linjaa 15, joka luonnoksessa tunnuksella 548 ja linjaa 533, joka luonnoksessa 533. Muuten suunnitelmassa ei oteta kantaa Leppävaaran linjoihin.\nAnonyymi 21. tammikuuta 2014 klo 4.36\nTyömatka HYKS:n sairaaloihin pitenee entisestään. Eikö mitään linjaa olisi voitu jatkaa, jotka ennen sinne menivät (503 ja 504)? Vaihdot ja kulkumatkat pitenevät\nVaihtoja tulee lisää, mutta myös vuorovälit tihenevät, jolloin liikkuminen on helpompaa.\nAnonyymi 10. maaliskuuta 2016 klo 18.08\nHah! Työmatka Meilahteen (HYKS, Yliopisto, TTL ym) pitenee aivan järkyttäväksi, ja esim Soukasta josta ennen pääsi 30 minuutissa 504:lla, joutuu nyt kulkemaan kolmella kulkuneuvolla bussi-metro-bussi, + vaihdot ja kävelyt ja odottelut. Alle tunnin ei pääse millään! Auto käyttöön.\nAnonyymi 21. tammikuuta 2014 klo 10.24\nLauttasaaren itä- ja koillisosissa asuvat putoavat kohtuuttoman huonoon väliin nykytilanteeseen verrattuna. Linja 21v palvelee lisääntyvää väkimäärää Vattuniemessä sekä Lauttasaarentien lähistöllä vanhempaa asujaimistoa, jonka pitäisi ruveta kiipeämään pitkä ylämäki metroasemalleen. Vanhenevaa polvivaivaista hirvittää. Älkää lopettako 21v:tä.\nHSL 21. tammikuuta 2014 klo 11.59\nLauttasaarensillan kupeesta pääsee metroasemalle linjoilla 21 ja 21B, jolloin ei tarvitse kävelle ylämäkeä metroasemalle. Linjoilla 21 ja 21B pääsee myös Ruoholahden metroasemalle, jolloin ei tarvitse kulkea takaperoisesti keskustan suuntaan.\nAnonyymi 21. tammikuuta 2014 klo 20.51\nOn kummallista jos lähiliikenne tästä kantakaupungin kyljestä ydinkeskustaan ohjataan metromutkan kautta 1-2 pysäkin matkaa varten. Onkohan Lauttasaari päätetty eristää lähiöksi? Vrt. vastaavalla etäisyydellä olevat muut kaupunginosat ja niiden tiivis kaupunkiliikenne.\nVuorovaikutussuunnittelija 21. tammikuuta 2014 klo 11.43\nMitä höpöhöpöä tämmöinen "kuuleminen" on olevinaan? Toteutettu kysely on aivan ala-arvoinen, tai sitten tarkoitushakuisesti tehty vaikeaksi kommentoida. Poistettavia linjoja ei ole ollenkaan kommentoitavana ja uudet ainoastaan uudella linjanumerolla. Myös (kaupungin hallinnolliset??) pienalueet ovat osin nimillä, jotka eivät välttämättä arkikokemusta kohtaa.\nErityisesti pistää silmään se, että Latokaskesta poistettava 195 on muutettu numerolle 125. Kyselyssä sen enempää kuin kartassakaan ei vanhoja numeroita näy. En voi välttyä epäilykseltä, että kyseessä on tarkoitushakuinen temppu vähentää kommentteja koskien linjaa, josta luonnosvaiheessa tuli iso poru.\nKartta on lisäksi teknisesti huono siksikin, ettei linjanumerolistasta voi klikata kyseistä linjaa kartalle näkyviin. Edelleen päätepysäkit kannattaisi listata sekä listassa (vasemmalla, jossa on ko. linjan väri) että siinä infolaatikossa, joka avautuu viivaa klikkaamalla. Jokainen haluaa tietää omalla kohdallan menevät bussit, eikä seurailla viivaa pitkin Espoota. Eli ihmeen vaikea käyttää.\nErityisesti ihmettelen tämän blogin roolia ja tarkoitusta. Annetaan ymmärtää, että blogissa voi keskutella, mutta eihän tämä ole mitään keskustelua. Ihmiset mainitsevat ongelmiaan, ja HSL joko ei vastaa ollenkaan (huomattava valtaosa) tai toistelee papukaijana aiemmin ilmoitettua.\nEsim. tässä yllä on kysytty, että mitä aiotaan tehdä Mattlidenin koulun suhteen kun 1 km kävely tai 111/112 ei vaikuta toimivilta vaihtoehdoilta, vastaus on "kävely tai 111/112". Eihän tämä ole keskustelua. Pelkkää kuittailua, että kyllä kuulkaa suunnitelma on hyvä, te vain ette ymmärrä.\nAiemmissa entryissä on mm. huonosti liikkuvan kulkemismahdollisuuksista huolestuneeseen kysymykseen vastattu "Metrolla niinkuin kaikki muutkin", mikä on jo oikeasti tökeröä.\nJos tilanne on se, että metron varjolla tai ansiosta busseista joudutaan säästämään niin paljon, että lopputulos on huono, niin sanokaa se ja mietitään, mitä sillä liian vähällä rahalla tehdään. Tai jos suunnitelmaan sisältyy ylivertaista viisautta, jota me tyhmät emme näe, niin selittäkää. Älkää kuitatko "keskustelua" sillä, että toistatte samaa, mitä juuri on kritisoitu.\nTiedoksi vielä, että onngelmat eivät poistu sillä, että kirjoitatte tänne vaikka sata kertaa, että vaihdollinen yhteys on sujuvampi, kun ei se ole.\nHSL 21. tammikuuta 2014 klo 11.58\nLinjoja voi valita yksitellen näkyviin yllä mainittujen ohjeiden mukaisesti: "Päästäksenne tarkastelemaan linjoja yksitellen, klikatkaa alla olevaa "Näytä suurempi kartta", jolloin kartta aukeaa suurempana uuteen välilehteen tai ikkunaan. Kun kartta on latautunut kokonaan, valitkaa vasemmasta reunasta "Sisältö", jonka jälkeen voitte valita haluamanne linjat. Linjan tietoja voi edelleen tarkastella klikkaamalla linjaviivaa kartalta." Myös päätepysäkit näkyvät Sisältö-välilehden alta.\nAiemmin blogissa on todettu, että nyt kerätään palautetta linjastosta, jonka jälkeen tehdään mahdolliset muutokset. Kesken kommentointivaihetta emme rupea tekemään muutoksia, vaan mahdolliset muutokset tarkastellaan kokonaisuutena. Palautetta voi jättää erillisen palautelomakkeen kautta.\nLinjasta 195 on tehty erillinen postaus blogiin, jossa on perusteltu syitä muutokselle. Samoin kuin Mattlidenin koulumatkayhteyksien puolesta on kerrottu vaihtoehdot liikkumiselle tämän luonnoksen perusteella.\nPalautelomakkeen perusteella pyritään saamaan palautetta ehdotetusta linjastosta sekä linjojen vuoroväleistä. Aluekohtaisessa palautteessa voi yleisemmin antaa palautetta alueen yhteyksistä.\nVuorovaikutussuunnittelija 21. tammikuuta 2014 klo 12.46\nKiitoksia vastauksesta. Ymmärrän toki, että luonnosta ei nyt muuteta vaan kerätään kommentteja. Mutta materiaalissanne, mm. tällä sivulla: https://www.hsl.fi/linjastosuunnitelmat/lansimetron-liityntalinjasto kehoitetaan KESKUSTELEMAAN blogissa. Merkkejä keskustelusta HSL:n ja asukkaiden välillä on havaittu niukasti tässä blogissa. Tämmöinen ei ole keskustelua:\nasukas: "Asia X on huono"\nHSL: "Asia X on hyvä" tai vaihtoehtoisesti "Asia X on".\nIhan vinkkinä, jos kuitenkin vastaatte vaikkapa Mattlideniä koskevaan kysymykseen kuten yllä, niin siihen kannattaisi vähintään laittaa "asiaa on tarkemmin käsitelty paikassa se-ja-se". Kyllä kysyjä lukee pääasiassa hänelle annetun vastauksen, jonka ei suinkaan tarvitse olla kaikenkattava, mutta ei myöskään pidä olettaa, että hän on lukenut jo kaiken muun aineiston ja ihan kiusalla vieläkin valittaa. Meille tämä ei ole päätyötä.\nPalautekyselyllä ei anneta palautetta _linjastosta_ vaan ehdotetuista linjoista, kun poistettavien linjojen kommentointia ei ole siihen tuotu. Ymmärrän myös numeroiden järkeistämisaikeen, mutta tässä vaiheessa kun kommentteja pyydetään, pitäisi materiaalin olla mahdollisimman helposti ymmärrettävää, joten vanha numero saisi ilmetä helposti. Vaikka teillä on hieno systeemi, jonka mukaan ne on määritetty ja blogipostaus josta perusteetkin löytyy, niin tavalliset ihmiset vastailevat näihin ruokatunneilla ja muuten kiireessä, jolloin palautteen antaminen pitäisi olla mahdollisimman helppoa. Eikä niin, että ensin pitää tehdä tutkimustyötä selvittääkseen mihin kohtaan voi kommentoida omaa linjaansa. Viittaan edelleen erityisesti tuohon 195 => 125 muutokseen erityisesti.\nHSL 22. tammikuuta 2014 klo 10.27\nKoska linja 195 lakkautetaan luonnoksessa, niin ei ole järkevää kysyä mielipidettä linjasta 195. Linja 125 palvelee osittain samoja yhteysvälejä kuin linja 195, mutta se on kuitenkin täysin eri linja. Nyt on tarkoituksena saada palautetta luonnoksen linjoista, jotta linjastoa voidaan kehittää mahdollisimman hyväksi. Lisäksi palautteella haetaan esille asioita, joita emme ole osanneet mahdollisesti ottaa huomioon. Muutoksien tarve katsotaan kokonaisuudessaan kun palaute on kerätty.\nOlemme pyrkineet tuomaan mahdollisimman paljon aineistoa esille, jotta asukkaat voivat perehtyä linjastoon. Valitettavasti tämä myös edellyttää, että ihmiset käyttävät aikaa. Mutta otamme tästä palautteen vastaan ja mietimme jatkossa keinoja, joilla voimme paremmin avata suunnitelmia asukkaille.\nAnonyymi 22. tammikuuta 2014 klo 15.50\nOnko linjan 195 lakkautus siis jo päätetty?\nVaikka täällä blogissakin on useita kymmeniä kommentteja, pyyntöjä ja huolia siitä että linja jatkaisi nykyisellään?\nAnonyymi 21. tammikuuta 2014 klo 13.41\nTodella samaa mieltä vuorovaikutussuunnittelijan kanssa! Suosittelisin HSL:nkin palkkaamaan riveihinsä jonkun vuorovaikutustaitoisemman henkilön, kuin nyt blogiin vastailijat. Tuo ei todellakaan ole keskustelua, vaan pelkää ignooraamista jossa ette voi tippakaan myöntää tehneenne hölmöjä päätöksiä ja kaiken lisäksi huonosti toimivan palautelomakkeen. Niin kuin vuorovaikutussunnittelija yllä kirjoitti, tämä ei ole kyselyyn vastaajille päätyötä, vaan pääasiassa vastaamme kyselyihin kahvitauolla tai esim lasta nukuttaessa illalla.\nToivoisin että vastaisitte ihan jokaiseen kysymykseen ja hieman vuorovaikutteisempaan sävyyn, esim täällä monesti esitetty kysymys "Ketä palvelee että nykyiset 20 min yhteydet yhdellä bussilla muutetaan kolmen vaihdon 60 min yhteyksiksi" Saa järjestäen vastauksen " yhteys on nyt 60 min, mutta vuoroväli tiheämpi" Ei tuo ole mikään vastaus kysymykseen!\nLisäksi kysyisin, aiotaanko Etelä-Espoolaisten päiväkotien aukioloaikoja pidentää näiden muutosten myötä? Itselläni esim. tulee tämän jälkeen mahdottomaksi ehtiä klo 17:ksi hakemaan lapseni hoidosta.\nHSL 22. tammikuuta 2014 klo 10.32\nPalautteissa kannattaa tuoda tarkkaan esille yhteysvälit, joilla matka-aika heikkenee oleellisesti nykyiseen verrattuna. Mitä tarkempi palaute on, sitä helpompi siihen on reagoida.\nAnonyymi 22. tammikuuta 2014 klo 17.02\nAika mahdoton tehtävä tavallisen kansalaisen arvioida kuinka paljon matka-aika pitenee, kun tekään ette anna suoraa vastausta muuallakaan blogissa kuinka kauan matka kestää. Sanotte vain ympäripyöreästi joillakin pitenee joillakin ei!\nAnonyymi 21. tammikuuta 2014 klo 22.38\nUuden reitistön perusperiaatteena näyttää olevan harvemmat bussilinjat harvemmilla reiteillä (paljon vaihtoja) mutta tiheämmin. Kun itse mietin mitä odotan joukkoliikenteeltä, on se ilman muuta läheltä kulkeva linja, jolla päässee vaihdotta määränpäähän. Vuoroväli voi olla harvempikin, koska kaukana sijaitseva lähin pysäkki ja vaihto (tai toinenkin) syövät sen hyödyn, mikä on tiheämmästä vuorovälistä. Vaihto on oikeastaan suurin myrkky joukkoliikenteessä. Niin monta kertaa on saanut seistä pysäkillä kun ensimmäinen auto on myöhässä ja toinen mennyt jo etuajassa. Tuntemattomiin paikkoihin mentäessä vaihtopysäkin etsintään voi mennä arvaamaton aika ja odottelu sujuu muutenkin paremmin kotona suoran yhteyden lähtöä odotellessa kuin maantienojassa pakkasessa värjötellessä.\nEli: linjastosuunnittelu nyt kokonaan uusiksi. Vielä ehtii hyvin, kun metrokin myöhästyy. Ymmärrän, että seutulinjat katkeavat metroasemille, mutta älkää tuhotko Espoon sisäistä liikennettä. Ottakaa suunnittelun lähtökohdaksi kattavat reitit ja keskusten väliset suorat yhteydet, joita täydentävät pienempiä alueita kiertävät ja ruuhka-aikoja helpottavat reittivariantit peruslinjasta. Näille voidaan antaa omat numerot, jos pelkäätte matkustajien sekoavan esim. eri kirjainyhdistelmistä. (Niidenkin kanssa on pärjätty tosin jo vuosikymmenet).\nBussit kulkemaan läheltä ja vaihtojen määrä mahdollisimman alas vaikka tiheyden kustannuksella!\nAnonyymi 22. tammikuuta 2014 klo 17.14\nTodella samaa mieltä yllä kirjoittaneen kanssa! Voisitte aloittaa ihan akusta ja tehdä kyselyn, mitä ihmiset arvostavat joukkoliikenteessä ja mistä ovat valmiit tinkimään. Oletan että suurin osa ihmisistä toivoo ensisijaisesti juuri vaihdotonta yhteyttä. Vaihdollisuus lisää matka-aikaa reilusti, vaikka molemmat kulkuneuvot olisivat minuutilleen ajassa. Usein jompikumpi on myöhässä/ajoissa ja vaihto ei toteudu. Silloin matka-aika pitenee ainakin yhden vuorovälin verran.\nMyös etenkin työmatkaliikenteessä on ensiarvoisen tärkeää yhteyden nopeus!\nVoisitte todellakin nyt todeta, että tämä suunnitelma voi olla teidön mielestänne hirmu kiva paperilla mutta kun joukkoliikenteen todellisilta käyttäjiltä ja etelä-Espoon asukkailta kysytään, se on todettu käyttökelvottomaksi. Nyt olisi siis aika ottaa askel takaisin päin ja aloittaa suunnittelu puhtaalta pöydältä. Ensin kerätään käyttäjien toiveita (ja ehdottomasti busseissa, paperilomakkein yms!) Vanhukset ym ryhmät eivät tänne nettisivuille eksy.\nSitten mietitte uudestaan, miten toteutat järkevän liikkumisen. Tutkitte vailla kaupunginosa tai pääkatu kerrallaan, minne nyt on suorat yhteydet, ja pyritte toteuttamaan vähintäänkin saman tason. Tietyt alueet kärsivät nyt jo kohtuuttomasti suorien liikenneyhteyksien poistosta Kamppiin (mm olari ja Kuitinmäki), joten voisitte tarjota jotakin parannusta tilalle, etteivät nämä uudistukset näyttäytyisi pelkästään negatiivisena esim juuri olarilaisille. Ehdotan esim jokerilinjan (550) jatkamista Tapiolasta suoraan Olariin. Westendinasemaa tuskin enää tarvitaan Kampin bussien lopettaessa. Tällä turvattaisiin suorat ja yhä nopeat yhteydet olarista Tapiolaan ja Otaniemeen sekä Viikkiin.\nOlen täysin samaa mieltä kirjoittajan kanssa. Bussiliikenteen nykyisiin massamääriin tuijottaminen ei kerro mitään siitä missä liikkumisen heikommassa asemassa olevat ovat ja minne heillä on tarvetta päästä. Tarkoitan huonosti liikkuvia, lapsia ja niitä joilla ei ole vaihtoehtoja liikkumiselle. Linjastosuunnitelmassa pyritään ilmeisesti myös tavoitteeseen yksi bussi / katu. Asukkailta ei ole kysytty minne he haluavat matkustaa, minkä ajan he haluavat siihen käyttää ja mitä he ovat siitä valmiita maksamaan. On täysin utopistista kuvitella että ihmiset ovat valmiita kävelemään 2 km matkoja bussipysäkille kun siihen on ennen kulunut korkeintaan muutama min. En saa mielestäni ajatusta, että aivan kuin suunnitelmaa olisi tehty yhteistyössä autoliiton kanssa. Täällä yksi Vantaalainen jo kertoi että heillä bussilinjasto romutettiin jo aikaa sitten. Kaikki liikenne perustuu vaihtoihin. Sen verran olen sielläkin tutkinut bussiaikatauluja, että en nykyisin juuri liiku Vantaalla julkisilla vaan Espoosta sinne on pakko olla auto. Ei Espoossa ole pakko mennä tähän malliin. Kun on kerran investoitu iso satsaus metroon on se saatava myös ihmisten käyttöön ja se tapahtuu vain niin, että ihmiset voivat tehdä kaikki tarvittavat matkat julkisilla. Itselläni on kuitenkin suunnitelma B siltä varalta, että liityntäsuunnittelun lopputulos epäonnistuu niin kuin nyt pahasti näyttää.\nAnonyymi 22. tammikuuta 2014 klo 23.02\nLatokaski-seura ry:n kannanotto bussilinja 195 lakkauttamisesta\nBussilla nopeasti ja turvallisesti töihin, kouluun ja harrastuksiin\nLatokaskelaiset käyttävät bussilinjaa 195 matkustaessaan töihin alueen ulkopuolelle, harrastuksiin, kauppoihin, koulujen liikunta- ja kulttuuritilaisuuksiin sekä viedessään lapsia päivähoitoon. Käytettyjä palveluita ovat mm. Malminmäen ruokakaupat (sis. posti ja käteisautomaatti), Puolarmetsän ja Meilahden sairaalat, Kuitinmäen ja Olarin päivähoitopalvelut, Olarin ja Tapiolan koulut ja harrastusmahdollisuudet, Tapiolan urheilupuisto (mm. Esport Center ja Barona Arena) ja palvelut ja työpaikat välillä Latokaski-Tapiola-Meilahti-Töölö.\nLatokasken alueella työllistyy henkilökuntaa mm. kouluissa ja päiväkodeissa ja alueella toimii jonkin verran pienyrittäjiä. Osa heistä käyttää bussilinjaa 195 työmatkoihin.\nPerheiden arkeen liittyy matkustamista Latokasken ulkopuolelle. Lasten opetellessa itsenäistä liikkumista on vaihdoton bussiyhteys turvallisempi ratkaisu. Lasten kasvaessa vanhempien huoli nuorten kotiintulosta vähenee kun kulkuyhteydet toimivat. Kaikki edellä mainittu vaikuttaa perheiden arkeen.\nHSL on esittänyt blogissaan 20.12.2013 perustelut sille, miksi linja 195 lakkautetaan. Mielestämme näissä perusteluissa on monia virheitä.\nLatokaski houkuttelee uusia asukkaita ja liikunnan harrastajia\n1) HSL on perustellut linjan 195 siirtämistä pois Latokaskesta sillä, että "Latokaskessa ei ole työpaikkoja tai vapaa-ajankohteita, jotka vetäisivät matkustajia Latokaskeen". HSL ei ota huomioon Espoon kaupungin kaavoitussuunnitelmia, jossa Latokaskenniitylle on tulossa lisää pientaloasumista ja urheilu- ja virkistyspalveluja Espoolaisten käyttöön. Jo nyt alueemme kautta kulkee jatkuvasti paranevat hiihtoladut Espoon keskuspuistossa sekä kesäaikaan merkityt suunnistusreitit.\nHSL jakaa virheellistä tietoa\n2) Kuten jo muutkin blogin lukijat ovat todenneet, HSL:n väite siitä, että "Puolarmetsän sairaalan toimita tulee lakkaamaan, kun uusi, Jorvin yhteyteen rakennettava Espoon sairaala valmistuu" on virheellinen. Länsiväylä -lehdessä oli kirjoitus 18.9.2013, jossa kerrotaan näin: "Sisäilmaongelmien kanssa painivan Puolarmetsän sairaalan elinaikaa jatketaan viiden miljoonan euron korjauksilla. Sairaalan nykyiset toiminnot siirtyvät vuonna 2016 valmistuviin Espoon sairaalan ja Matinkylän palvelutorille. Kiinteistöä aiotaan kuitenkin käyttää peruskorjattavan Husin Jorvin sairaalan potilasosastojen väistötiloina 2016-2019. Korjauksilla parannetaan muun muassa ilmastointia ja uusitaan ikkunoita". Miten HSL perustelee linjan lakkauttamista Latokaskessa asuville ja Puolarmetsässä työskenteleville henkilöille?\nLatokaski -seuran kannanotto jatkuu\nAnonyymi 22. tammikuuta 2014 klo 23.04\nMalminmäen bussipysäkin puutteet\n3) HSL ilmoittaa perusteluissaan myös seuraavaa: "Lähimpänä (Malminmäen) postia olevalla pysäkillä tehdään keskimäärin vain muutamia nousuja päivän aikana, joten tämäkään ei ole perusteltu syy säilyttää nykyisenkaltaista linjaa 195". Latokaskelaisten asukkaiden liikkumistarpeiden turvaamiseksi tarvitsemme edelleen bussilinjan, joka turvaa nykyisen 195 bussilinjan reitiltä yhteyden Malminmäen ruokakauppoihin (sis. posti ja käteisautomaatti). On myös todettava, että vaihtoyhteys Finnoontie (bussi) 154/156 - Lehtikaskentie (bussi 42) on käytännössä todettu toimimattomaksi vaihtoehdoksi.\nMalminmäen posti on latokaskelaisten asukkaiden virallinen posti, johon kaikki postilähetykset tulevat mitä ei jaeta postilaatikkoihin. Syy siihen, miksi kyseistä pysäkkiä ei käytetä enempää, johtuu siitä, että se sijaitsee liian kaukana postista (kaupasta). Pysäkin tulee olla lähellä kauppaa, jotta tavaroiden kantaminen ei tule mahdottomaksi. Nyt pysäkille joutuu kulkemaan kaksien liikennevalojen kautta, mikä tavaroiden kanssa liikkuvalle on vaikeaa. Pysäkillä ei ole myöskään katosta, jolloin tavaroita ei voi kantaa sateessa pysäkille kastumaan. Lisäksi pysäkiltä puuttuu pysäkkikohtainen aikataulu, josta näkee milloin bussi on tulossa. Matka-ajan arvioiminen sen perusteella milloin se on lähtenyt Tapiolasta, ei ole riittävän luotettavaa. Koska bussin vuoroväli saattaa olla 30 min voi käydä niin, että pahimmillaan voi joutua odottamaan seuraavaa bussia jopa 30 min. Bussin aikatauluista tarvittaisiin myös postille taulu, josta ajoajat näkyisivät. Pysäkin käytön vähäisyys johtuu siis em. puutteista. Tästä syystä HSL:n perustelu ei ole tältäkään osin pätevä.\nTiedon puutteet todellisista matka-ajoista\n4) Kaikista julki tulleista linjastoesityksistä puuttuvat laskelmat siitä, mitä todelliset matka-ajat tulevat olemaan. On vaikea arvioida, miten paljon aikaa liikkumiseen jatkossa kuluu, jos ei HSL julkista laskelmia. Mitkä ovat todelliset matkustusajat a) Latokaskesta Tapiolaan bussi 160-metro -vaihtoehdolla? b) Latokaskesta Kamppiin? Linjojen kierrosaikoja koskevista laskelmista saa nyt sen käsityksen, että matkustusaika tulee pitenemään nykyisestä nimenomaan välillä Latokaski – Matinkylä. Lisäksi metromatkaan kuluva aika välillä Matinkylä-Kamppi pitenee 15 minuutista 18 minuuttiin ja tähän lisättynä vaihtoihin kuluva aika lisäävät yhteenlaskettuna matkustuksen kokonaisaikaa.\nRuuhka-ajoille nopeampia reittejä\n5) Latokaskelaisten etu on, että Latokasken ja Matinkylän metroaseman välillä kulkee bussi suunnitellulla vuorovälillä ruuhka-aikaan nopeinta reittiä, joka voi olla ruuhka-aikana eri kuin muina aikoina. Sen reitti voi vaihtoehtoisesti kulkea joko Länsiväylää pitkin tai aikoina, jolloin Länsiväylälle menevä liittymä tukkeutuu, myös reitti Kuitinmäentie - Kalastajantie – Suomenlahdentie voi olla perusteltu. Tiettyinä kellonaikoina myös reitti vastakkaiseen suuntaan Suomenlahdentie - Kalastajantie - Kuitinmäentie voi olla nopeampana reittinä perusteltu. Myös reitit voisivat vuorotella, jolloin toiset bussit kulkisivat Länsiväylää pitkin ja toiset Kuitinmäentietä riippuen kellonajoista.\nAnonyymi 22. tammikuuta 2014 klo 23.07\nTulevaisuus: Matka Latokaskesta Töölööseen kolmella eri kulkuneuvolla!\n6) HSL tarjoaa Töölöön matkustaville 195 linjan sijaan vaihtoyhteyttä Latokaski-Matinkylä, 160M - Matinkylä-Kamppi, Metro, Kamppi-Töölö, raitiovaunu 2 (tai muita busseja 14,18, 39 tms.). Meilahteen matkustaville HSL tarjoaa yhteyttä Latokaski-Matinkylä, 160M - Matinkylä-Aaltoyliopisto, Metro, Otaniemi-Meilahti, 551. Epäilemme ettei tällainen ratkaisu julkisessa liikenteessä ole kilpailukykyinen nykyiseen yhteyteen 195 verrattuna. Tällä hetkellä julkisilla kulkuneuvoilla matkaan Latokaski-Töölö kuluu aikaa hiukan alle 1 h ovelta ovelle. Polkupyörällä tähän kuluu reittioppaan mukaan 1 h 10 min.\nKun metromatkaan kertyy lisäaikaa nykyiseen verrattuna, niin on perusteltua arvioida, että em. matkat bussilla 195 voivat olla nopeammat ja viedä lähemmäksi lopullista matkakohdetta kuin vaihdollinen yhteys. Meilahden sairaalaan hoitoon mentäessä vanhemmalle väestölle linja 195, joka nyt kulkee ilman vaihtoja reitillä Latokaski-Tapiola-Kuusisaari-Munkkiniemi-Töölö, on toimiva ratkaisu. Miten näiden reittien varrelta aiotaan turvata latokaskelaisten liikkumismahdollisuudet julkisilla kulkuneuvoilla vähintään samassa ajassa kuin nykyisillä kulkuyhteyksillä?\nLatokaskesta Lippulaivaan polkupyörällä?\n7) Julkisen liikenteen kilpailukyvyn rajana tulee pitää sitä aikaa, jonka saman matkan voi kulkea polkupyörällä. (Ottaen huomioon, että polkupyörällä liikkuminen ei ole kaikille ihmisille eikä kaikkina vuodenaikoina mahdollista.) Tällä hetkellä Espoonlahteen, jossa on kaupunkilaisten terveyspalvelut, röntgen ja hammashoito, kauppakeskus Lippulaiva, Espoonlahden lukio (lähilukio) ja liikuntapalvelut (mm. uimahalli) pääsee Latokaskesta nopeammin polkupyörällä kuin julkisilla kulkuvälineillä (joka tällä hetkellä on bussi 42). Pitkä matka-aika julkisilla johtuu siitä, että linja 42 kiertää Ala-Kivenlahden kautta, joka hidastaa merkittävästi latokaskelaisten matkaa Espoonlahteen. Milloin HSL perustaa bussilinjan, jolla pääsee suorinta reittiä Latokaskesta Nöykkiönkatua ja Espoonlahdentietä Espoonlahteen? Kehittämisehdotuksena Latokaski –seura esittää, että tämä voisi olla nykyinen linja 195, jonka päätepysäkki siirrettäisiin Latokaskesta Espoonlahteen. Tällä tavalla matkustusmääriä linjan Latokasken päässä voitaisiin kasvattaa. Järjestely hyödyttäisi myös Nöykkiön kouluja ja asukkaita. Matkaa Latokaskesta Espoonlahden uimahallille on 4 km ja matka autolla sujuu 7 minuutissa. Näin lyhyt matka ei voi merkitä suurta lisäystä espoolaisten veronmaksajien kustannuksiin.\nLatokaskesta Finnoontielle kävellen?\n8) Bussilinjan 195 lakkauttamisen jälkeen ei Nöykkiönkadulla välillä Latokaski-Finnoontie liikennöisi yhtään bussilinjaa. Millä sen osuuden varrella asuvat ihmiset kulkevat HSL:n suunnitelmien mukaan jatkossa?\nTarvitsevatko Latokasken lapsiperheet tulevaisuudessa kaksi autoa?\n9) Miksi Latokasken alueen asukkaat ovat erityisen huolissaan HSL:n uusista suunnitelmista? Siksi, koska alueellamme asuu paljon tavallisia lapsiperheitä, joille julkisen liikenteen palvelu ja sujuvuus on kriittinen kysymys. HSL:n linjastossa on jo nykyisellään paljon parannettavaa latokaskelaisten kannalta, kuten edellä on jo tuotu esille. Uusissa suunnitelmissa kokonaistilanne tulisi entisestään huononemaan. Latokasken julkisen liikenteen parantaminen on sekä HSL:n että Latokaskessa asuvien edun mukaista.\np. 0400-709588, pia.rautio@clarinet.fi\nLue Latokaski -seuran kannanotto kokonaan osoitteessa www.latokaski.fi\nHSL 23. tammikuuta 2014 klo 9.57\nKiitos kannanotosta. Asiaa käsitellään, kun kaikki palautteet on kerätty\nAnonyymi 23. tammikuuta 2014 klo 11.12\nVoitaisiinko linja 551 ajaa Espoonlahti - Latokaski- Tapiola- Lehtisaari- Pasila , tämä voisi olla yksi hyvä ratkaisu. metro ei korvaa kaikkia linjoja vaikka väitätte, koska espoon sisällä muuallekkin espoota ihmisiän kuin vain helsingin keskustaan. sitte metro haarautetaan molemmille puolille länisi väylää ja jatke kivenlahdesta kauklahden kautta espoon keskukseen , nii silloin metro palvelisi koko etelä espoota\nAnonyymi 25. tammikuuta 2014 klo 15.47\nHaluaisin pitää ensisijaisesti esillä linjaa Espoonlahti - Latokaski - Tapiola - Lehtisaari - Meilahti - Töölö.Tämä ehdottamasi 551 poikittaislinja Espoonlahti - Latokaski - Tapiola - Lehtisaari - Pasila voisi kuitenkin myös hyvä ja kannatettava vaihtoehto. Hyvää siinä olisi erityisesti se, että olisi olemassa katkeamaton poikittaislinja, joka ei kilpaile metron kanssa mutta kuitenkin hyötyy siitä. Jos tehdään lyhyitä poikittaislinjoja, niin jollain on aina tarve päästä katkeamiskohdan yli. Erityisen hyvää ehdotuksessasi on myös se, että uusi suora yhteys välille Espoonlahti - Latokaski tarvitaan. Myös välille Latokaski - Olari - Tapiola kaivataan suoraa yhteyttä tällä välillä tehtävien lyhyiden matkojen vuoksi.\nHSL 27. tammikuuta 2014 klo 13.39\nLatokasken ja Espoonlahden välinen kysyntä ei perustele uutta linjaa luonnoksen 542 lisäksi. Linjan 551 kierrättäminen Espoonlahdesta lähdettäessä Latokasken kautta hidastaa linjaa merkittävästi eikä tarjoa täten kovin houkuttelevaa vaihtoehtoa.\nAnonyymi 27. tammikuuta 2014 klo 22.10\nLatokaski-Nöykkiön alueella on laskujeni mukaan 4 koulua (1 ylä- ja 3 ala-astetta) ja 5 päiväkotia. Espoonlahdessa taas on uimahalli, jäähalli ja kirkko joita koululaiset käyttävät. Nyt Nöykkiön yläasteen oppilaat eivät voi lähteä Espoonlahden jäähalliin liikuntatunnilla koska matka sinne linjalla 42 kestää liian kauan. Oppitunti ei siihen riitä. Suoralle linjalle olisi siis tarvetta.\nAnonyymi 23. tammikuuta 2014 klo 9.58\nMiten perustelette bussivuorojen radikaalin harventamisen Kauniaisissa Kauppalantiellä Espoon keskuksen suuntaan (Kauppalantie-Kauppalanportti-Kuurinmäentie)?\nKyseessä on kuitenkin keskeinen väylä, joka yhdistää radan eteläpuolisia asuinalueita sekä tarjoaa näiden asukkaille pääsyn Kauniasten palveluihin sekä vaihtomahdollisuuden Kauniaisissa junalle ja lukuisille bussilinjoille.\nAnonyymi 23. tammikuuta 2014 klo 13.24\nMuistakaa lapset! Ruotsinkielisen Mattlidenin koululle (Nelikkotie) pääse uuden linjakartan mukaan enää YHDELLÄ linjalla (111). Lähikouluna koulu kuitenkin kattaa alueet Olari, Suurpelto, Mankkaa, Matinkylä, Niittykumpu, Haukilahti jne. Tämä tarkoittaa todennäköisesti että enemmän lapsia (mukaan lukien meidän pienet lapset jotka nykyään kulkevat ilman vanhempia bussilla) joutuvat jatkossa turvautumaan autokyyttiin. 1km kävely Iso Omenasta ei ole kovin hankala syksyllä /keväällä mutta nyt kun lämpötila on -20 aamulla niin semmoinen kävelymatka ei enää miellytä ja 10 min vaihtoaika voi tuntua pitkältä. Teiden ylitys ei ole myöskään kovin turvallinen juuri Iso Omenan kohdalla (voi olla että tilanne vielä paranee mutta viime aikoina tilanne on ollut lähes kaaoottinen). En näe miksei esim 16B vastaava linja voisi jatkaa, ehkä vähän toisella linjauksella, Suurpelto - Uuskartanontie - Gräsadalen - Nelikkotie - Iso Omena - Olari - Ruomelantie - Suurpelto... Tällä linjalla saataisiin turvallinen koulumatka aika monille lapsille ja kätevä kotireitti myös Omenassa asioiville Olarilaisille ja myös turvallinen kouluretki suomenkielisille lapsille jotka käyvät koulua Olarissa (esim Steinerkoulu, Päivänkehrän koulu/päiväkoti, Komeetan koulu) mutta asuvat Matinkylässä.\nTilanne on varmasti samanlainen monien muidenkin koulujen osalta ja olisi todella valitettavaa asiaa jos autokyydit lisääntyvät sen takia että lapset ei muuten pääsisi turvallisesti/järkevästi kouluun. Itse olen nähnyt bussi turvallisimpana ja luotettavimpina vaihtoehtona mutta nyt vaikuttaa siltä että auton käyttö todennäköisesti lisääntyy.\nHSL 27. tammikuuta 2014 klo 13.42\nLinja 16 liikennöi luonnoksessa 30 minuutin välein, joten se ei toisi hirveästi lisäkapasiteettia. Matinkylästä on hyvät yhteydet Olarin kouluille.\nHSL tuossa ylempänä vastasi kysymykseeni miten Mattlidenin koulukeskus on huomoitu suunnitelmissa, kun ainoat vaihtoehdot ovat kävely n. 1 km metroasemalta tai bussit 111 tai 112, joihin kaikki koululaiset eivät yli 1000 oppilaan koulussa voi millään mahtua.\n"HSL: Matinkylään on hyvät yhteydet eri puolilta Espoota. Matinkylästä voi jatkaa kävellen tai busseilla 111 ja 112 lähemmäksi Mattlideniä."\nJa miten montako sataa oppilasta mahtuu yhteen bussiin? Eli ainoaksi vaihtoehdoksi jää kävely. Koska kyseessä on Espoon ainut ruotsinkielinen lukio ja yksi kolmesta yläasteesta saattaa monella koululaisella olla myös toisessa päässä harventuneiden linjojen seurauksena pitkä kävelymatka bussiin. Eli veikkaanpa vaan, että odotettavissa on ennenäkemätön autoralli koululle, jos vanhemmilla vain on siihen mahdollisuus ja matkaa jatkuu koululta autolla töihin.\nAnonyymi 24. tammikuuta 2014 klo 9.57\nUseat vaihdot romuttavat julkisen liikenteen käytön todellisena vaihtoehtona yksityisautoilulle. Jos työmatkan pituus on 15-20 km, niinkuin se yleensä espoolaisilla on, kestää suorakin bussiyhteys yli puoli tuntia ja silloin matka-ajan haluaa hyödyntää esimerkiksi lukien kirjaa/sähköposteja/sähköisiä lehtiä. Tämä ei ole mahdollista, jos täytyy vaihtaa liikennevälinettä 15min välein eli nykyisen suoran linjan sijasta mennään ensin liitäntäbussilla Matinkylään, josta metrolla keskustaan ja sitten vielä kolmannella välineellä määränpäähän esim. Meilahden sairaalakampukselle. Tuollainen ajan tuhlaaminen bussin/metron/ratikan/toisen bussin odottamiseen ei ole pitemmän päälle kenenkään mielestä järkevää, vaan yksityisautoilu tulee lisääntymään ellei asialle tehdä jotain! Eli ehdotan, että nykyisiä suunnitelmia ollaan valmiita korjaamaan radikaalistikin eikä vaan hyssytellä asukastilaisuuksissa ja esitellä käytännössä jo valmiita suunnitelmia! Itse en ole ko. tilaisuudessa vielä ollut, mutta menossa 28.1.\nAnonyymi 27. tammikuuta 2014 klo 8.00\nOnko mitään järkeä tuossa linjojen 20 ja 21 kanssa sekoilussa?\nIhmiset, jotka ovat muuttaneet Lauttasaaren Vattuniemeen, josta on on ollut suht. hyvät yhteydet (21 & 65 & 66) postitalon ja Rautatientorin suunnalle (ja pohjoisemmas) vietäisiin nyt Erottajalle, ja vastaavasti Katajaharjun suunnasta Etelä-Helsingissä, Erottajan-Bulevardin tuntumassa töissä käyvät jätetään kylmästi Lauttasaaren ostarille, mistä matkan jatko vaati metron lisäksi vähintään toisenkin vaihdon keskustassa! Huh huh!\nEikö olisi järkevintä säilyttää linjan 20 toinen päätepysäkki Erottajalla ja perustaa Lauttasaareen vaikka jonkinasteista kahdeksikon muotoista rataa ajava linja, joka kiertäisi tihein välein Vattuniemen lisäksi myös Katajaharjun ja Lauttasaarentien kautta?\nTuleeko Katajaharjun länsireunalle metroyhteys (käyttöön) vai ei? Lehtitiedot eivät mielestäni ole asiaa selkeästi ilmaisseet. Sauri ja Kokkinen sanovat sitä ja tätä, mutta sitten taas jostain muusta voi päätellä ihan jotain muuta. Jos toista metroasemaa ei Lauttasaareen tule, tarvitaan edelleenkin pikayhteys Kamppiin, jonka matka-aika ei ole yhtä hidas kuin monella nykyisellä, joka korttelin kohdalla (ja kaikissa liikennevaloissa) pysähtyvällä, vain Helsingin puolella ajavalla linjalla. Sellainen pikayhteys, esim. välillä Katajaharju-Kamppi tai Katajaharju-Erottaja, voisi palvella myös Lauttasaarensillan lähistön asukkaita, jotka nykyinen suunnittelu on telkeämässä liikenteelliseen mottiin!\nAnonyymi 28. tammikuuta 2014 klo 11.10\nMiten uudessa linjasuunnitelmassa on otettu huomioon Suurpeltoon 2015 valmistuva 1000 oppilaan kansainvälinen koulu? Yhteydet Espoonlahdesta ovat täysin mahdottomat alakoululaisille.\nHSL 1. helmikuuta 2014 klo 13.03\nSuurpeltoon on hyvät yhteydet Matinkylästä, Tapiolasta, Leppävaarasta ja Kauniaisista. Kun katuyhteys Suurpellon ja Kuurniniityn välillä valmistuu, muodostuu myös Espoon keskuksesta yhteys Suurpeltoon. Espoonlahdesta pääsee Suurpeltoon Matinkylän kautta, jonne on tiheät yhteydet.\nAnonyymi 28. tammikuuta 2014 klo 21.37\nLinja 111 on suunniteltu kulkemaan mäkisen ja mutkaisen Valkjärventien kautta, jolle raskas liikenne sopii huonosti: vaaratilanteet ovat jokapäiväisiä ja asukashaitat, kuten melu, paljon tavanomaista suuremmat. Ylinopeus kärjistää haittoja. Esimerkiksi viimeisimmässä, 16.5.2012 tehdyssä nopeusmittauksessa todettiin, että alamäkeen ajavat linja-autot ylittivät sallitun nopeuden poikkeuksetta.\nMikäli vaihtoehtoista linjausta ei voida toteuttaa, tulisi haittojen torjuntaan kiinnittää huomiota jo suunnitteluvaiheessa. Haittatorjunta tulisi suunnitella yhteistyössä kaupungin, poliisin ja asukkaiden kanssa; haittojen torjuntaa ei kuitenkaan saa jättää yksin asukkaiden vastuulle. Haittoja voitaisiin torjua mm. sähköisellä nopeusvalvonnalla ja huolehtimalla siitä, että linjan 111 autot muuttuvat sähköisiksi ensimmäisten joukossa, jolloin äänihaitatkin vähenevät.\nAnonyymi 28. tammikuuta 2014 klo 21.56\nPainoin esikatselua. Se poisti kuinkas ollakaan kirjoittamani kommentin! Joten uudestaan. Suunniteltu? linja 555 ei ollut kyselyssä.! Tarkoituksellako? Myöhemmin huomasin, että 555 sijasta pitääkin kommentoida linjaa 510, joka on vanha linja Vattuniemestä Espooseen. Ja se onkin hyvä linja. Siis lähtö Vattuniemestä Espooseen linjalla 555(510). Onko kysely näin huonosti suunniteltu. Ei voi olla totta! Itkettää.\nHSL 1. helmikuuta 2014 klo 13.05\nKyselyyn jäi väärä linjanumero linjan 555 osalta. Eli kyselyssä linjasta 555 on linja 510. Asiasta on mainittu HSL:n sivuilla. Pahoittelemme virhettä\nUnohtui äskeisetä pois pyyhkiytyneestä kommentista. Vattuniemestä pääsy Pyrkän urheilukentälle on tärkeä. Eli suunniteltu 555 pitäisi alkaa Vattuniemestä. Samoin se linja 555 palvelee myös Espoosta tulevia koululaisia, jotka käyvät Lauttasaaren yhteiskoulua.\nkirjoitin aikaisemmin "Anonyymi23. tammikuuta 2014 13.24" ja siihen sain vastauksen mihin olen itse yrittänyt vastata... jostain syystä poistatte viestini (se on varmuudella tallentunut kun otin kuvakaappauksen ruudusta). Mutta asiaan, eli mun palaute HSL27. tammikuuta 2014 13.42 minulle antamaan vastaukseen.\nKiitos vastauksesta mutta nyt kuulostaa siltä että tämä ei ole luonnos vaan kiinnilyöty päätös. En ole koskaan sanonut että linja 16 pitäisi kiertää niin kuin nyt eikä edes samalla aikataululla vaan ehdotin reitti joka kattaisi myös Suurpellossa ja Uuskartanontien varrella asuvat koululaiset/muut asukkaat ja antaisi heille suora, nopea ja turvallinen yhteys kouluun ja myös Omenaan.\nKouluun pääse enää kahdella linjalla. Toisen linjan pysäkki on Nelikkotiellä, toisen Matinkylän jäähallin kohdalla. Kyseenalaistan tätä. Aikaisemmin vein lapset bussilla päiväkotiin ja jatkoin matkaa bussilla töihin. Bussivaihtoehtoja oli monta. Jatkossa jos vie lapset kouluun/päiväkotiin niin pitää ensin vaihtaa bussia päästäkseen koululle, sen jälkeen arvata mihin pysäkkiin kannattaa juosta päästäkseen metroasemalle (jos työpaikka on Helsingissä, jos työpaikka on Espoossa niin vaihtoehdot ovat vielä sekavammat/huonommat).\nKoulu- ja päiväkotialueella liikkuu päivittäin tuhansia ihmisiä jos lasketaan mukaan alueella asuvat ja alueella oleva harrastustoimintaa. Tämä on iso määrä ihmisiä pienellä alueella. Sama tilanne on varmasti monessa muissakin kouluissa, olettehan huomioineet tämä seikka kun olette luonnoksia piirtäneet?\nTuntuu valitettavasti siltä että jatkossa ette enää kannustaa ihmisiä joukkoliikenteeseen vaan matkustamisesta tulee niin monimutkaista että ihmiset valitsevat auton. Hyvät yhteydet jolla pääse helposti paikasta toiseen on se mitä tarvitsemme. Vaihdot esim niin kuin nykyään Westendin asemalla toimivat melko hyvin mutta jos pitää juosta tien yli ostoskassilla, rattailla jne niin se ei vaan toimii. Vanhukset jotka nyt kulkevat bussilla joutuvat ehkä jatkossa kulkemaan taksilla.\nMiksi hyvät yhteydet on pakko huonontaa näin radikaalisesti? Ymmärrän että metro maksaa ja metro on tärkeä tekijää jatkossa mutta ilman hyvät yhteydet Espoon sisällä niin käännyn itse ainakin auton puolelle. Meidän perheen elämä on Espoossa eikä Helsingissä. Ihmettelen myös miten bussiyhteydet on huomioitu Helsingissä. Aikaisemmin on päässyt esim Latokaskesta suoraan Meilahden sairaalaan mutta jatkossa espoolaiset joutuvat kiertämään Kampin kautta. Aiotteko te lisätä vuorovälit Helsingin sisälläkin, siis esim Kampista Meilahden sairaalalle jotta siellä työskentelevät Espoolaiset pääsevät (helposti) töihin?\nItse ehdotan että te, hyvät suunnittelijat, laitatte itsenne espoolaisten asemaan ja seisotte pysäkillä klo 6 ja viette lapset päiväkotiin ennen klo 7.15 ja jatkatte matkaa niin kuin uuden luonnoksen mukaan voisi liikkua (metroa poislukien). Työpaikalla pitää olla noin klo 8 ja sitten samaa matkaa takaisin jotta lapset on haettu ennen klo 17:30. Yksi reitti voisi olla Suurpelto-> Omena/Niittykumpu-> Kamppi, toinen Latokaski->Meilahden sairaala, kolmas Suurpelto->Matinkylän jäähalli ja neljäs Nuottalahti-> Mattlidenin päiväkoti->Meilahden sairaalaa tai Jorvin sairaala. Ja, please, älä vaan laske nuo reittimatkat koneen ääressä vaan lähde ihan oikeasti siihen liikenteeseen ja lisätkää reitit, onhan Kivenlahdesta ja Kauklahdestakin päästävä helposti Helsinkiin puhumattakaan Espooseen...\nAnonyymi 16. helmikuuta 2014 klo 6.53\nMua henk-koht ihmetyttää se, että Espoonkeskuksessa on alettu siirtelemään osan bussien päättäreitä "uuden megayyberhienon"terminaalin takia jota ei oo vielä ees alettu rakentamaan. Jos/kun mun tarvii alkaa käymään työapajalla Lippajärvi -> Espoonkeskus -> Suomeoja. Ennen yleisimmät käyttämäni bussit on käyttänyt samaa päättäriä ja nyt ne on sitten eri puolilla rataa. Miten hauskaa toiselta puolelta pääsee kiertelemättä vaihtoon menemällä Espoontorin ostarin läpi sieltä Espoontorin puolelta, mutta toinen bussi vaihtui radan toiselle puolen, joten joutuu kiertämään koko asemarakennuksen ensin (liuku)portaat ylös tai hissillä ylös hissi nopeampi, koska ei tarvii kävellä portaita ja sitten rakennelman toisesta päästä alas ja ulos ja ostarin läpi.. Molempien bussien lähtö pysäkitkin on just päättärin vieressä ekat niin ei niiden väliä voi kotiin tullessakaan poukkoilla kattomassa kumpi lähtee ensin.. Radan alle/ läheisyyteen ei ole edes yritetty kehittää helpompaa päättäri aluetta jolloin rata pihalle ei tarvisi edes tulla vaan esim ekana pysäkkinä busseille toimisi radan jälkeisen alikulun vieressä oleva liikkeympyrän lähistö. Nytten jos haluaa tälle pysäkille jossa linjat ekaa kertaa kohtaa pitää joko mennä siihen satunnaisella bussilla 1-2pysäkkiä tai kävellä kiertää koko asema ensin kuvailemallani tavalla ja kävellä sinne kilsan päähän asemarakennus hirvityksestä yhteiselle pysäkille josta reitti alkaa menemään tuttua vanhaa linjaa. Ihme kiusaamista tämmönen!\nAnonyymi 30. tammikuuta 2014 klo 13.40\nEhdotan että tästä asiasta järjestetään demokraattinen kansanäänestys Espoossa. Sellainen olisi ehdottomasti pitänyt järjestää jo ennen metropäätöstä.\nOn väärin, että HSL:n anonyymit työntekijät, kenties muutama virkamies (?) tekevät päätöksen jona ei edes kosketa heitä mutta vaikeuttaa kymmenien tuhansien Etelä--Espoolaisten päivittäistä elämää, pidentää lasten hoitopäiviä, vähentää vapaa-aikaa, lyhentää yöunia, lisää ruuhkia...\nAnonyymi 31. tammikuuta 2014 klo 1.03\nNiin juuri. Tämä on liikennesuunnittelijoille kuitenkin vain työtä, parhaimmillaan/pahimmillaan kuin isojen poikien pikkuautoleikkiä, "jos tää bussi ajais tästä näin ja toi toinen tosta noin...". No, tähän en tietenkään usko, mutta helpompaahan näitä on paperille piirrellä kuin oikeasti elää ja toimia niiden mukaisesti. Meille "vain" muutamalle sadalle tuhannelle Espoolaiselle näiden suunnitelmien toteutus tulee olemaan jokapäiväistä arkea, kaikissa sen erilaisissa muodoissaan, vaatimuksissaan ja tarpeissaan.\nLuulin sinisilmäisesti että tämän blogin yksi tarkoitus olisi ollut saada näitä kahta päätä yhdistymään, tai edes käymään lähes tasavertaista dialogia kaupunkimme julkisen liikenteen tarpeista ja kehittämisestä. Minulle on, ikävä kyllä, muodostunut tässä viime kuukausien varrella hyvin vahvasti sellainen tunne että dialogit on käyty jo aikoja sitten, huomattavasti pienemmällä porukalla...\nToivon että te, arvoisat liikennesuunnittelijat sekä muut näistä asioista päättävät, ihan oikeasti nyt hetkeksi malttaisitte olla intoilematta omista suunnitelmistanne ja sen sijaan yrittäisitte kuunnella meitä Espoolaisia. Vielä ei (toivottavasti) ole liian myöhäistä.\nTyönne on meille todella tärkeää, tehkää se hyvin!\nAnonyymi 1. helmikuuta 2014 klo 13.24\nVattuniemen osalta liitäntäsuunnitelma on täysi susi. Nykyiseen (21V) linjaan nähden matka-aika enemmän kuin kaksinkertaistuu. Kaikki liitäntälinjat keskittyvät nykyisin jo ahtaalle Gyldeninkadulle josta tulee varsinainen "härdelli". Ainut vähemän huono ajatus koko suunnitelmassa on 20N eli öyvuoron linjaus.Onneksi on oma auto jota voi jatkossa ruveta käyttämään jollei nykyistä 21V linjaa jatketa.\nAnonyymi 3. helmikuuta 2014 klo 10.03\nLinja-autoliikenne on tosiaankin aiheuttanut Valkjärventiellä hankaluuksia. Toisinaan tilanne on vallan kaoottinen, koska linja-autot eivät mahdu sivuuttamaan toisiaan ja joutuvat peruuttelemaan antaakseen tietä. Siksi ehdotankin, että linja 111 ajaisi Valkjärventietä vain yhteen suuntaan.\nTämä olisi mahdollista seuraavasti: Otaniemestä Tapiolaan Valkjärventien kautta, kuten suunnitelmassa nyt linjattu. Tapiolasta Otaniemeen siten, että kääntyy Pohjantieltä Kalevalantielle (yhteys nopeutuukin huomattavasti). Tarvittaessa voidaan avata sulkupuomi Valkjärventien itäpäästä Kehä I:lle ja kierrätetään jokin Kehä I:n idästä tuleva linja Tietäjäntien kautta (palvelee työpaikkoja, ja Tietäjäntien asutusta).\nHaluaisin kuitenkin nostaa keskusteluun vieläkin radikaalimman ajatuksen: löytyykö Valkjärventien kokonaan korvaavaa linjausta? Silloin avautuisi hieno mahdollisuus luoda yhtenäinen viherkäytävä Tapiolan keskustasta Silkkiniityn kautta kauniiseen Pyhän Ristin puistoon, joka nyt on liikenteen saartamana. Ja siitäkin eteenpäin, golfkentän maisemiin.\nValitettavasti varsinainen palautteen antamisaika on mennyt. Annan kuitenkin palautetta vielä, mikäli se ehditään huomioimaan ennen kuin tarkempaa aikataulusuunnittelua aletaan tekemään.\nEhdottaisin linjan 555 jatkamista Lauttasaaressa Gyldenintien kautta (vaihtomahdollisuus metroon toisesta sisäänkäynnistä) Vattuniemenkadulle, josta linjan 21V reittiä Vattuniemeen. Linjaa 21V on viime vuosina parannettu maankäytön kehittymisen vuoksi. Olisi luontevaa, että linjan 21V viime vuosien parannukset ovat olleet perusteltuja eli samat perusteet olisivat jatkossakin olemassa ja Vattuniemenkadulla olisi bussiliikennettä.\nSuunnitelmassa on osin vähäisemmän kysynnän alueilla tulossa paljon uutta tarjontaa. Ehkä Soukanniemestä ja Tillinmäen alueelta voi esimerkiksi vähentää tarjontaa.\nTapiolan ja Espoon keskuksen välillä olisi hyvä olla suora bussiyhteys jatkossakin.\nJoillakin väleillä matkat muuttuvat useamman vaihdon matkoiksi. Tällaisia matkoja on esimerkiksi Tapiolan ja Otaniemen (Teekkarikylän välillä).\nTillinmäkeen rakennetaan koko ajan lisää asuntoja joten ei sieltä voi vähentää tarjontaa yhtään jos halutaan että jatkossakin väki kulkee julkisilla edes sen vertaa kuin nykyisin eikä siirry autoihin.\nAnonyymi 25. helmikuuta 2014 klo 13.27\nPasila on tuhansien työpaikkojen keskittymä, joten olisi syytä huomioida, että Etelä-Espoostakin sinne pääsee ilman, että kulkuneuvoa tarvitsee vaihtaa useita kertoja! Kaikki eivät matkusta Hgin keskustaan.\nAnonyymi 26. helmikuuta 2014 klo 10.38\nYritetään vielä kerran, jos joku joskus vastaisi...\nOnko Kuurinniityn ja Kauniaisten välisten yhteyksien huononnus harkittu teko vai suunnittelussa tapahtunut vahinko?\nSuora bussiyhteys poistuu, ja sekä Kuurintorpantiellä että Kuurinmäentiellä (Kauniaisten suuntaan) bussivuorot harvenevat puoleen nykyisestä. Kuten suunnitteluperusteissakin sanotaan, olen valmis kävelemään pysäkille vähän kauemmaksikin jos sillä tavoin saadaan aikaiseksi tiheämmät ja paremmin suunnitellut yhteydet - kuitenkin Kuurinniityssä tämä uudistus vaan tuntuisi tarkoittavan pidempiä kävelymatkoja ja harvempia yhtyksiä. Ymmärrättehän, että valtaosa Kuurinniityn työmatka- ja asiointiliikenteestä suuntautuu Kauniaisten suuntaan (mm. ruokakauppa, posti, palvelut, raideyhteys, bussiliikenteen solmukohta jne.)? Katsokaa vaikka karttaa...\nJouduin kilsan päästä Sepänkylästä muuttamaan pois. Ei mitään tietoa talvikunnosa pidosta ja joka aamu, jos johon tarvi mennä kävelit aina sen kilsan Sepänkylän pysäkille, Kauniasiin/Kuriirinniittyyn odottamaan kulku neuvoa joko metrin hangessa ja pahimmillaan siinä meni tunti jos ei ollut tuuria ja pystyny kävelemään koko matkaa auratulla autotiellä. Nyt ihan järjetöntä, että laitetaan kaikki liikenne kiertämään radan, Tapiolan ja Leppävaaran kautta joten pakko oli muuttaa muualle. Vaikeutu elämä ihan hirveesti kun muutenkin harvennettiin niitä bussi vuoroja ja aina uudet linjat skippasi Sepänkylän muuten meni Kauniaisiin/muualle lähi alueille..\nTuomarilalainen 7. huhtikuuta 2014 klo 13.47\nEspoon keskus - Tuomarilantie - 1-tie - Kehä II - Niittykummun metroasema olisi sellainen poikittaislinja, joka oikeasti parantaisi Espoon keskuksen saavutettavuutta Etelä-Espoosta. Tämä varsinkin kun suunnitelmassa ollut linja 3 (joka vaatii Kuurinniitty-Henttaa -puhkaisun) on lykätty vuoteen X. Nykyään bussi 40-50 min - auto 10-15 min.\nAnonyymi 8. toukokuuta 2014 klo 12.48\nHei! Olenko ymmärtänyt oikein, että Turun moottoritietä tulee kulkemaan vain yksi bussilinja Helsingin keskustaan? Poistuvatko kaikki nykyiset 2-alkuiset linjat Helsinkiin, ja matka tulee tehdä metrolla tai junalla?\nAnonyymi 8. syyskuuta 2014 klo 2.39\nItseäni kiinnostaisi löytää jotain kautta myös tietoa millä aikataululla rakennuksia pyyhkäistään maantasolle metron rakentamisen takia. Työpajalla ärsyttää vähän hyssyttely ja tiedetään kuitenkin, että siihen kohdin tulee asema mutta tulevaan olisi kiva varautua, muttei mistään kerrota mitään ja suunnitelma piiroksia kyllä löytyy netistä paljonkin.. ja muutenkin tietäisi ihmiset hyvissä ajoin ettei turhaan lähde käymään kaupoilla x jos jotain rakennuksia joudutaan purkamaan..


Jokainen vastatkoon omista teoistaan - Atria\nJokainen vastatkoon omista teoistaan\nARTIKKELI LISÄTTY 3.10.2018\nOn taas se kuukausi vuodesta, kun jonkun neropatin mielestä tulisi viettää lihatonta lokakuuta. Minä en aio viettää. Yhtään kertaa en tule syömään myöskään pippuripihviä jauhelihakastikkeella, enkä wieninleikettä porsaankyljyksellä, vaan ihan samalla tavalla kuin kaikkina muinakin kuukausina. Lautasella on pääraaka-aineena poikkeuksetta suomalaista lihaa, kanaa tai kalaa, ja lisukkeena kotimaisia kasviksia, juureksia ja vihanneksia.\nLautasella on pääraaka-aineena poikkeuksetta suomalaista lihaa, kanaa tai kalaa, ja lisukkeena kotimaisia kasviksia, juureksia ja vihanneksia.\nTärkeimpänä ajurina tässä tempauksessa on ymmärtääkseni lihatuotannon, etenkin naudanlihan, ”huomattava” ympäristön kuormittaminen. Olisi nyt joku muu syy, niin voisi edes leikisti kuvitella tämän olevan ihan ok. Luonnonvarakeskuksen laskelmien mukaan yksi lentomatka Suomesta Thaimaahan ja takaisin kuormittaa ympäristöä yhtä paljon kuin naudanlihaa syövän ruokavalio kahdeksan vuoden aikana (MT 11.1.2018 Matti Tuominen).\nMinun lyhyen, mutta ah niin vaiherikkaan (Uuno Turhapuro), elämäni aikana ei ole suomalainen maatalous saanut palstatilaa yhtä paljon kuin parina edeltävänä kuukautena. Syykin tähän on selvä: noiden ”hieman” normaalista poikkeavien 64 hellepäivän aiheuttama kuivuus ja siitä seuranneet murheelliset viljasadot.\nPalstatilaa olisi saanut olla kyllä aiemminkin, mutta parempi myöhään kuin ei milloinkaan. Jos tästä katastrofista etsii hyviä puolia, niin uskon, että monille suomalaisille on vasta nyt valjennut se, että suomalainen ruoantuotanto ei ole itsestäänselvyys. Nyt kun satonäkymät ovat surkeat ja monilla tiloilla mietitään tulevaisuutta, muistakaamme, että meillä on maailman puhtain ruoka, se on tuotettu kaikkien pykälien mukaisesti (toisin kuin monissa muissa EU-maissa), se on tällä hetkellä monien mielestä jopa kohtuuttoman edullista ja sitä riittää. Vai riittääkö? No sehän on täysin meidän omissa käsissä. Kuluttaja tehdessään valintaa suomalaisen ja tuontituotteen välillä päättää viime kädessä sen, olemmeko tulevaisuudessa maataloustuotteiden suhteen omavaraisia vai emme.\nUskon, että monille suomalaisille on vasta nyt valjennut se, että suomalainen ruoantuotanto ei ole itsestäänselvyys.\nJos meillä on maailman puhtain ruoka, niin on muuten aivan mahtavia ihmisiä nämä meidän tuottajammekin. Sain viime viikolla vierailla Alatalon siipikarjatilalla Petri Yli-Soinin isännöimänä, Pentti Honkalan possutilan showroomissa ja Vasumäen pihvikarjatilalla Ilkan perheen vieraana. Se tapa, miten he toivottivat tervetulleeksi, antoivat kalliista ajastaan ja kertoivat ylpeydellä omasta intohimostaan tuottaa suomalaisille maailman puhtainta ruokaa, jätti unohtumattoman muistijäljen.\nTilojen historiat ovat kymmenistä aina sataan vuoteen asti, ja paljon on tuottajan arki muuttunut. Honkalan isäntä siinä ääneen pohdiskeli, miten oma isä ja äiti aikanaan lypsivät lehmät ja toimittivat maidot meijeriin, tietämättä että tätä nykyä päivä koostuu myynnistä, markkinoinnista ja monista muistakin asioista normaalien tilan töiden lisäksi. Kaikesta kuitenkin näki, että he nauttivat työstään, ja syksyn tullen varmasti hieman enemmän vapaa-ajastakin.\nIlkan tilan vanhaisäntä kertoi omasta vapaa-ajan harrastuksestaan, metsästyksestä, ja siihen liittyvästä koko Suomen laajuisesta huolesta: dramaattisesti ikääntyvästä metsästäjäkannasta. Se muuten onkin aikamoinen dilemma. Monissa metsästysseuroissa keski-ikä huitelee hyvän matkaa yli kuudenkymmenen ja nuoria ei ole mukana kuin kourallinen. Jos tilanne ei korjaannu, on liikenteessä parinkymmenen vuoden päästä uudet säännöt.\nMonilla meistä on työntäyteinen syksy ja talvi edessä, mutta rentoudutaan ja nautitaan vapaa-ajastammekin, oli se sitten haravointia, metsästystä tai leipomista, kuten minulla.\nTässä teille muuten resepti mahdottoman helppoon ja hyvänmakuiseen leipään:\nKeitä kattilassa 0,5 l vettä ja 2 dl kaljamaltaita, kunnes maltaat ovat imeneet veden.\nLisää joukkoon 1 l haaleaa vettä. Lisää koko ajan sekoittaen 0,4 dl sokeria, 1 rkl siirappia, 1,5 rkl suolaa, 3 pss kuivahiivaa ja 2,5 l hiivaleipäjauhoja tms.\nVaivaa 5 min tehokkaasti, kaada taikina kolmeen 1,5 l vuokaan ja anna kohota liinan alla puolisen tuntia. Paista ensin 250 asteessa 15 min, jonka jälkeen 180 asteessa n. 1 h 15 min, kunnes leivät ovat kypsiä. Voipaketti pöytään ja syömään.


Niko Hynninen voitti Pietarissa - Vuoksenniskan Vesa\nNiko Hynninen voitti Pietarissa\nNiko Hynninen paini ykköseksi Pietarissa\nVuoksenniskan Vesan Niko Hynninen osallistui erinomaisella menestyksellä Pietarissa lauantaina painittuun perinteiseen Nintsiev-turnaukseen voittamalla sarjansa 80 kiloa. Ensimmäisessä ottelussa kaatui Valko-Venäjän Minskistä kisaan saapunut maansa pronssimitalisti Ivan Haumov tasaisen ottelun päätteeksi pistein 5-4. Toisessa ottelussa Laihian Lujan tämän vuoden SM-pronssimitalisti Elias Lyyski sai tunnustaa imatralaisen vahvuuden jo ensimmäisellä jaksolla Hynnisen vyöryttäessä ylivoimaisen pistevoiton 9-0. Kreikkalais-roomalaisessa painissa kahdeksan pisteen ero päättää ottelun.\nFinaalissa Vuoksenniskan Vesan Niko Hynninen lähetti karun matkamuiston Valko-Venäjän Gomeliin Aleksander Savotakijin mielen mukana. Hallitseva suomenmestari suoritti ensin neljän pisteen arvoisesti käden alapuolisen heiton, sekä perään taidokkaan niskalenkki muunnoksen päättäen ottelun ylivoimaisella pistevoitolla 11-0 maansa hopeamitalistia Aleksander Savotakija vastaan. Kolmanneksi sarjassa 80-kg sijoittuivat Minskin Ivan Haumov sekä Ylä-Tikkurilan Kipinän Leevi Simojoki. Suomalaisista mitaleille sarjoissaan niin ikään ylsivät Vaasan Voima Veikkojen Nestori Mannilan painien hienosti hopealle sarjassa 65 kiloa sekä Tampereen Voimailijoiden Vikke Tarkkio sijoittuen sarjassa 48-kg pronssille. 17-vuotisten kansainväliseen turnaukseen otti osaa sata painijaa neljästä eri maasta.\nOpittu tekniikka on hioutunut paremmin käytäntöön ja eteenpäin on menty. Mattopuolustus vaati vielä tarkkuutta. Pietarissa on aika harva suomalainen voittanut sarjansa painissa, joten siinäkin mielessä olen tyytyväinen tähän kisaan, kommentoi Hynninen kisan jälkeen.


Jesse Markinin läpimurto tapahtui vasta aikuisiällä -näin kaikki alkoi\nJesse Markinin läpimurto tapahtui vasta aikuisiällä – tällainen on hänen tarinansa\n07.10.2020 klo 15:25\nJesse Markin on palkittu laulaja-lauluntekijä.\nMuusikko Jesse Markin vieraili Sensuroimaton Päivärinta -ohjelmassa helmikuussa ja avasi taustojaan. ILTV\nTanssii tähtien kanssa -ohjelmassa tänä syksynä upeasti tanssinut laulaja-lauluntekijä Jesse Markin on julkaissut uutta musiikkia.\nHänen uutuuskappaleensa kantaa nimeä Stars in Your Eyes. Kappale kertoo toivosta. Se on saanut alkunsa poikkeuskevään aikana.\n– Tuli sellainen fiilis, että kaikki jotenkin tajuavat, että olemme samassa veneessä ja kaikki mitä tapahtuu, tapahtuu oikeasti. Yhdessä voimme korjata asioita, Markin summaa uutuuskappaleensa syntymää.\nSyksy on kulunut musiikkia tehden sekä Tanssii tähtien kanssa -harjoituksissa uutta opetellen. Tanssiminen on ollut Markinista hauskaa ja erityisesti vakiotanssit ovat tuntuneet omimmilta. Vielä vuosi sitten Jesse Markin ei olisi ikinä uskonut, että pääsisi mukaan kuuluisaan tanssiohjelmaan.\n– Tuli ihan yllätyksenä, Markin kertoo.\nJesse Markin kertoo nauttivansa keikkailusta. Tero Ahonen\nMarkin tuli tunnetuksi The Megaphone State-yhtyeen myötä. Sooloura lähti toden teolla käyntiin vuonna 2019, kun Markinin esikoisalbumi FOLK julkaistiin. Levy palkittiin Emma-palkinnoilla sekä Teosto-palkinnolla.\n– Inspiraatio musiikkia kohtaan alkoi, kun minulle ehdotettiin bändiin liittymistä. Olin joku 14-15-vuotias, Markin muistelee.\nLäpimurto tapahtui Folk-albumin myötä. Albumi sai myös kansainvälistä huomiota ja lukuisia palkintoja. Suosion kasvu tuli vaatimattomalle laulajalle yllätyksenä.\n– En ikinä ajatellut, että näin mulle kävisi. Olin tehnyt musiikkia kuitenkin jo jonkin aikaa, eikä sitä ollut mitenkään noteerattu. En ajatellut, että se nytkään olisi eri tavalla. Yhtäkkiä kaikki palaset kuitenkin loksahtivat kohdalleen, laulaja summaa.\nTanssii tähtien kanssa -ohjelmaan lähteminen ei ole kaduttanut laulajaa. Lähipiiri tsemppaa laulajaa viikosta toiseen. Matti Matikainen\nEnnen läpimurtoaan Markin elätti itsensä erilaisilla hanttihommilla. Lisäksi hän pyöritti useita vuosia yhteistä firmaa ystävänsä kanssa. Firman tarina päättyi vuonna 2016, jotta molemmat pystyisivät keskittymään muihin asioihin.\nMarkin etsi aktiivisesti levy-yhtiötä. Jossain vaiheessa hän ymmärsi, että levy-yhtiön sijaan hänen kannattaisi hankkia itselleen manageri, joka auttaisi asioiden sopimisessa. Prosessi oli pitkä. Välillä Markin teki mainoksia esimerkiksi Prismoille ja Redille. Manageri löytyi ja vähitellen ura alkoi saada tuulta purjeisiinsa. Keikkoja on jo sovittu pitkälle syksyyn.\n– Haluan viedä musiikkijutun niin pitkälle kuin mahdollista. En ole asettanut mitään rajoja itselleni. Menen niin pitkälle kuin pääsee.\nKansainvälinen ura kiinnostaa artistia. Tällä hetkellä hän pyrkii kohti Saksan musiikkimarkkinoita. Markin on tyytyväinen siihen, että elämä on johdattanut tähän hetkeen.\n– En haluaisi muuttaa mitään, sillä kaikki on johtanut tähän pisteeseen. Olisin voinut olla rohkeampi aiemmin, mutta olen tyytyväinen myös tähän.\nTerveys on Markinille hyvin tärkeä teema. Hän pitää huolta itsestään esimerkiksi liikkumalla paljon. Henri Kärkkäinen\nJesse Markin tulee hyvin toimeen tanssiparinsa kanssa. Molemmat tulivat mukaan uusina. Matti Matikainen\nKoronalla pitkät vaikutukset\nUusi koronavirus laittoi suunnitelmat uusiksi keväällä 2020. Keikat peruuntuivat ja jättivät kalenteriin aukkoja.\n– Tuloista suuri osa tulee keikkailusta. Peruuntumiset vaikuttavat siihen, että miten sisään tulee rahaa. Korona itsessään on ollut paha, se näkyy arjessa ja kaikkialla.\nMarkin keskitti energiansa uuden luomiseen ja kappaleiden tekemiseen. Monet vielä julkaisemattoman albumin kappaleista ovat syntyneet koronavirusaikana.\n– Ollaan puhuttu, että albumi julkaistaisiin keväällä. Ennen sitä olisi tarkoitus julkaista vielä muutama sinkku.\nUusi albumi sukeltaa syvälle nykytilanteeseen ja käy läpi laulajan omia tuntemuksia. Laulaja toivookin, että ihmiset kuuntelisivat tarkkaan sanoituksia.\n– Olisi hienoa, että minut tunnettaisiin lahjakkaana kirjoittajana ja jäisin sellaisena ihmisten mieleen.\nArtisti kertoo rentoutuvansa lukemalla, urheilemalla, kuuntelemalla musiikkia ja katselemalla elokuvia. Myös läheiset ovat artistille tärkeitä. Viimeksi hän luki Frantz Fanonin Black Skin, White Masks -kirjan.\nNyt keikkoja on myös pystytty taas pitämään, turvallisuudesta ja hygieniasta huolehtien. Keikkoja on onnistuttu pitämään myös virtuaalisina.\n– Ihmiset ovat ruvenneet luoviksi, esimerkiksi striimikeikkoja olemme onnistuneet pitämään. Kaikki pääsevät katsomaan jollakin tavalla, laulaja iloitsee.\nToinen pari putosi Tanssii tähtien kanssa -ohjelmastaTTK-tähti Jesse Markin ei näe syytä antaa anteeksi kiusaajilleen: ”Ei ole tehtäväni antaa sitä helpotusta”Katso kuvat: Näin upeissa asuissa Tanssii tähtien kanssa -parit esiintyivätTällaiset asut kilpailijoilla nähtiin Tanssii tähtien kanssa -ohjelman ensimmäisessä jaksossa - katso kuvat jokaisesta esityksestäTässä ovat TTK-kisaaja Jesse Markinin vanhemmat: "Olemme todella ylpeitä"


Hyundai i30 – AutoWiki\n(Beijing Hyundai) (2009–)\n(Ghabbour Group) (2007–2012)\nTeho 66–202 kW\nEdeltäjä Hyundai Elantra (XD) (EU)\nHyundai i30 on Etelä-Korealaisen Hyundai Motor Companyn alemman keskiluokan henkilöautojen mallisarja. Mallin valmistus alkoi yhtiön Ulsanin tehtaalla, Etelä-Koreassa, vuonna 2007. Marraskuussa 2008 Hyundain tehdas Tšekin Nošovicessa aloitti Euroopan ja Afrikan markkinoille suunnattujen autojen valmistuksen.\nEuroopan markkinoilla i30:n edeltäjä oli Elantra. Etelä-Koreassa ja joillain tietyillä markkina-alueilla Elantra tunnetaan nimellä Avante, tämä mallisarja jatkoi edelleen elämäänsä molemmilla nimillä. Joillain markkina-alueilla, kuten esim. Pohjois-Amerikassa. i30:na meillä tunnettu malli on myynnissä Elantran rinnalla, nimellä Hyundai Elantra GT.\nMaaliskuussa 2012 markkinoille tuotiin i30:n toinen sukupolvi, aluksi viisiovisena hatchback-mallina. Farmari seurasi kesällä 2012. Helmikuussa 2013 i30-palettiin lisättiin kolmeovinen Coupé.\nSyyskuussa 2016 Hyundai esitteli i30:n kolmannen sukupolven.\n1 1. sukupolvi, FD (2007 – 2012)\n2 2. sukupolvi, GD (2012 – 2016)\n3 3. sukupolvi, PD (2017 – )\n1. sukupolvi, FD (2007 – 2012)[muokkaa]\nPääartikkeli: Hyundai i30 (FD)\nEnsimmäisen sukupolven i30:n viisiovinen i30 hatchback esiteltiin yleisölle maaliskuussa 2007 pidetyssä Geneven autonäyttelyssä ja ensimmäiset autot saatiin myyntiin Euroopassa saman vuoden heinäkuussa. Alkuvuodesta 2008 tuli tarjolle i30cw-niminen farmarimalli. Kesäkuussa 2010 i30-sarja sai kasvojenkohotuksen.\n2. sukupolvi, GD (2012 – 2016)[muokkaa]\nPääartikkeli: Hyundai i30 (GD)\nToisen sukupolven i30:n viisiovinen hatchback esiteltiin yleisölle syyskuussa 2011 pidetyssä Frankfurtin autonäyttelyssä ja ensimmäiset autot tulivat myyntiin Euroopassa maaliskuussa 2012. Kesäkuussa 2012 tarjolle tuli farmarimalli i30 Wagon. Helmikuussa 2013 palettiin lisättiin kolmeovinen hatchback, jolle valmistaja on antanut nimen Coupé. Maaliskuussa 2015 mallit saivat kasvojenkohotuksen.\n3. sukupolvi, PD (2017 – )[muokkaa]\nPääartikkeli: Hyundai i30 (PD)\nKolmannen sukupolven i30 esiteltiin syyskuussa 2016, merkin Euroopan päämajassa Offenbachissa, Saksassa, pidetyssä tilaisuudessa. Farmarimalli Wagonin ensiesittely tapahtui 7. maaliskuuta 2017 Geneven autonäyttelyssä pidetyssä julkistamistilaisuudessa . Viisiovisen Hatchbackin myynti alkaa Huhtikuussa ja i30 Wagonin myynti kesällä. Syksyllä on vielä odotettavissa uusien viistoperän ja urheilullisen N-mallin esittelyt .\nNoudettu kohteesta "https://www.autowiki.fi/index.php?title=Hyundai_i30&oldid=179901"\nSivua on viimeksi muutettu 19. tammikuuta 2019 kello 18.57.


Casa Maisa: Kevättä rinnassa - Spring in the air!\nLähettänyt Maisa klo 7.54\nFabiola 25. helmikuuta 2014 klo 9.22\nSteinworks 25. helmikuuta 2014 klo 11.22\nthe bags are so cute :)\nEmanuela Valenza 26. helmikuuta 2014 klo 3.50\nDeliziose le borsette!\nAnne 26. helmikuuta 2014 klo 10.39\nNäiden pitsi ja lankahankintojen jälkeen voi vaan odotellä mitä ihanuuksia sinulta taas syntyykään.\nMaisa 26. helmikuuta 2014 klo 10.57\nThank you, grazie, kiitos Fabiola, Steinworks and Fabiola /ja Anne <3 for the lovely comments!! Anne: varmasti on luvassa joitain hempeitä tuotoksia piakkoin :)\nHeluna 11. maaliskuuta 2014 klo 12.35\nIhana toi eka kuva! Ja vai Palma, nyt mä oon kade!


matematiikassa pitää kirjoittaa vähintään c ja lyhyessä matematiikassa m, jotta yliopiston ovet aukeavat. Osalla kurssilaista tämä osuus on jo hoidettuna. Lukiolaisten lisäksi ohjelmoinnin saloihin on perehtynyt kaupungin kaavoitusosastolla töissä oleva Jarno Rostedt. Myös häntä kiinnostavat mahdolliset ohjelmoinnin opinnot. Töiden ja opiskelun yhteensovittaminen ei hänen mukaansa ole ollut ihan helppoa, vaan se on vaatinut sinnikkyyttä.\nOtso Huuskan kanssa harjoitustehtävän ratkaisua miettivät Elias Meyer, Juho Kivistö ja Jarno Rostedt.\nOhjelmoinnin opiskelu jo lukioaikana avaa väylän tietojenkäsittelytieteiden tutkinto-opiskeluun Turun yliopistossa ilman pääsykoetta. Tähän mahdollisuuteen tarttui viime syksynä joukko Rauman Lyseon lukiolaisia. Kolmen yliopistokurssin suorittaminen hyväksytysti kevääseen mennessä ei ole mikään läpihuutojuttu, sillä harjoitustehtävät ja tentteihin valmistautuminen vievät paljon aikaa muun opiskelun ohessa. Ohjelmoinnin opinnot eivät edellytä etukäteen mitään erityistä osaamista, mutta tietokoneen käytön perustaidot on hyvä hallita. Monimuoto-opinnoissa keskitytään algoritmien laadintaan sekä olio-ohjelmointiin Java-kieltä käyttäen. Etäopetuksen lisäksi opiskelijat kokoontuvat lukiossa kerran viikossa tuutorin johdolla. – En opeta, mutta autan pulmatilanteissa, kuvaa omaa rooliaan opettaja Otso Huuska. Tunnilla käydään läpi harjoitustehtäviä ja katsotaan, miten niistä on selviydytty. Tehtävistä pitää tehdä vähintään kolmannes, jotta voi osallistua tenttiin. Jo hyvä ratkaisuyritys tuo pisteitä. Opinto-oikeuden saaminen edellyttää myös matematiikan taitoja. Pitkässä\nLukiokoulutukseen haetaan ammatillisen koulutuksen ja lukiokoulutuksen yhteishaussa 24.2.–17.3.2015. Toisen asteen yhteishakuun osallistutaan opintopolku.fi -osoitteessa. Rauman Lyseon lukio järjestää lukiomessut 9. luokkalaisille 13.–15. tammikuuta klo 11.30–14.30 ja vanhempainillat 14.–15. tammikuuta klo 18 alkaen. Tapahtumat ovat lukion monitoimisalissa. Messuilla tuutorit kierrättävät ysiluokkalaisia koulussa ja eri oppiaineet esittäytyvät. Mitä peruskoulun jälkeen: opintopolku.fi\nOhjelmoija antaa koneelle käskyjä\nOhjelmointi eli koodaus tarkoittaa ohjeiden antamista tietokoneelle. Koneelle kirjoitetaan tekstiä, jonka avulla tietokone osaa esimerkiksi näyttää kuvia tai tehdä laskutoimituksia. Tietokoneen ohjelmointiin käytetään satoja erilaisia kieliä, joissa kaikissa komennot perustuvat englantiin. Suosituimpia ohjelmointikielistä on Java. Muita yleisesti käytettyjä ohjelmointikieliä ovat C ja C++.\nHyvä suhde musiikkiin\naloitin sitten 9-vuotiaana ja jostain syystä toivoin soittimeksi klarinettia. Ja siitä se lähti musiikkiopiston, konservatorioiden ja Sibelius-akatemian kautta klarinetin soiton opettajaksi. – Musiikki on tosi hyvä harrastus. Sen myötä oppii monenlaista, kuten pitkäjänteisyyttä ja kärsivällisyyttä. – Soittaminen on myös äärimmäisen palkitsevaa, kun ponnistelun kautta huomaa edistyvänsä. Motivaatio on tosi tärkeää, lahjakkuus on vain osatekijä. Työssään Mira Ellmén nauttii siitä, että musiikkiopistossa näkee kattavan kirjon vauvoista aikuisiin. – Lapsista saa tosi paljon energiaa. Esimerkiksi oppilaskonsertit ovat upeita. – Soitto-oppilaat eivät välttämättä itse ymmärrä, kuinka paljon he oppivat soiton lisäksi elämässä tarvittavia taitoja, kuten esiintymistä. Opinnot ovat suunnitelmallisia, taiteen perusopetuksen, mukaisia. Rehtori miettii, että päätavoitteena on hyvän musiikkisuhteen luominen. Mutta tavoitteet voi asettaa myös korkealle: ahkeroimalla 12 vuotta ja suorittamalla musiikkikoulun ja -opiston, voi hankkia valmiudet ammattiopintoihin. – Jokainen oppilas voi itse miettiä yhdessä opettajan kanssa, millaisia tavoitteita haluaa. Yhdessä pohtimalla voidaan myös päästä yli suvantovaiheen eli hetken, kun ei huvittaisi soittaa. – Oppilaita opettavat ammattilaiset ja he ovat merkittäviä henkilöitä oppilaille. Kyse on sellaisista kisälli-mestari–suhteista.


Perustutkinto Lainat Bad Credit - Vinkkejä miten Osta One - Forum strony M-finger.prv.pl\nPerustutkinto Lainat Bad Credit - Vinkkejä miten Osta One\nWysłany: Nie 19:22, 09 Lut 2014 Temat postu: Perustutkinto Lainat Bad Credit - Vinkkejä miten Osta One\nUseimmat ovat allekirjoitus lainat. Jos olet tyypilliset kanssa suurin osa LSO - takaisinmaksut , pankki näkymät suurin osa edellinen luottoluokitus . Naiset yrittäjät ja yrittäjät voi saada liikeyritys sijoituspääoma ja auttaa piirin ystäville niiden mukaisesti lainanantajan minuutin niiden käyttö on valmis . Nämä rahoitusvaihtoehtoja ovat ihania ongelma ja pienyritykset . Rahoitus seurauksena järjestäminen pääoma henkilökohtaiset lainat yleensä vakava prosessi . Tämä laina on vaikutteisen kuluessa taloudellinen vakuutus in yritys [link widoczny dla zalogowanych] Kuin asiantuntija kanssa sotilaat , olet luonnehtivat tavattoman erottuva kuluttaja ja paljon luottamuksellisia lainanantajat on sisältöön työskennellä kanssanne hankkimaan Virginia asuntolainojen kanssa huono luotto-pisteet . Ei suinkaan vain maksaa vähimmäismäärä vuoksi kuukausittain , lähinnä lähitulevaisuudessa saatat sinun täytyy olla tehdä maksu halu, tuottavat ei diminishment pääasiassa hinta millään tavalla .\nVarmista ja tutkia mitä voit tehdä nähdä mitä sanat ja palkkioiden voit saada etukäteen liittymällä ensimmäinen paljon on kertoi olisin sinua. Do You Really Need helppo?. Suorasukaisesti , voit mennä teidän lainanantaja aina ja neuvotella teidän suunnitelma . Oma oltava tehokas sekä ylivoimainen sijoitettu . Luotto historia on katsottava tahansa tapa soveltamalla [link widoczny dla zalogowanych] useita laina kauppiaita että sinulla voi yhteyttä ja suoraviivainen netto tutkimus on voit tehdä ne. Jos luottoluokitus on makea , asuntolainojen korot tulevat olemaan matala . huomaavat ne mahdollisesti hankkia omaisuuden rahoituksen laina kanssa huono luotto historia peräisin pankki joka puututaan liittyvät henkilöt päivittäin . hankinta tavaransa - Osto autos on toinen hyvin pidetty syy saada vakuudettomat usecured pankkilainoja.\nrahoitusapulainan määrä mitään tiettyä mallia on pysty käyttää kanssa allekirjoitus lainat voi olla eri 1000: sta 25000 yhdessä yksinkertainen käteissuorituksen loppuratkaisu aikaa ja 1-10 useita vuotiaat . Sinun täytyy todella katsomaan : . Kun saada tällä kertaa ja puuttuu tahansa rahastot siellä maksamaan ylimääräistä kiireellinen tilanne vaatii kanssa sukulaisten, pyytäen jonkin verran apua sukulaisten luultavasti ole hyvä idea koska useimmat voi myös olla in sama kauhea erityisesti tukalaan . Hedelmää rahoitusapulainan takaosa ajoissa se auttaa sen koskevista - perusti kulutusluottoja, se on yksi kätevästi sitoutumalla rahoitus . Satunnaisesti , määräytyvät teidän avain , henkilö osastot tyypillisesti tarjous avustus ja toiminnon - tutkimus rahastot samaan aikaan . Kuitenkin nämä yritykset voi olla oli tavattoman lyhyt ulottuvat [link widoczny dla zalogowanych] nämä rahoitusvaihtoehtoja eivät todellakaan ole massiivinen, yleensä alkaen taalaa 100 usd 1500. Kun koteihin kohtaamat Hold Pankin korkeampi asuntolainojen korot , pienempi määrä haluaa osto asuntojen. Jopa niin suuri kilpailu ja taloudellinen markkinat tekisi lainaa mukana realistisia hinnan . Voit käyttää tätä tyyppinen kiinnitys lähes yhtään mitään .\nGetting turvallisuus asuntolaina voi myös olla hyvä tapa . rahoituslaitos on varma hänen käteisellä kun hän can saada käsiinsä kiinnitetyn asuinpaikka jos lainanantaja ei pysty lopulta laskeutua rahamäärä rahoitetaan. etsiminen hyväksyminen on Kotirahoitus , huolimatta pieni luotto pisteet , on yksi asia of mukaisesti pitkät otettu, kuitenkin, jos useimmat paperit ovat yleensä sekvenssi, niin se on varmasti todennäköistä . Nyt valittaessa alkuun autoloans ja huono luotto on ajoittain hieman haastavia [link widoczny dla zalogowanych] kun harkitsee tämän näköpiirissä hyötyvät se ja ratkaista kaikki taloudellinen vaikeuksia palkkapäivä lainat, kätevästi. Paljon ostajat tällä hetkellä on saada omaisuus kuin todella tarjoaa ja kannattaa alalla .\nLisäksi Tässä anna niiden hallussaan joitakin ylimääräisiä viettää , mutta se todella voi kouluttaa oppijoiden kuinka voit parannettu huolehtia heidän talousarvio . Henkilökohtaiset lainat on tuoreet alue on illuusio tässä pääoma markkinat koska sen keinot ansaita rahaa ellei se on todella ylivoimainen. Sinun täytyy vain työn se ja löytää oikea rahoituslaitos jotka voivat olla oikea sinulle.


Piia haaveilee avioliitosta – treffikumppani Mustafa laukoo tylyn näkemyksensä siitä, miten naiset muuttuvat naimisiin mennessä - TV & elokuvat - Ilta-Sanomat\nVaro juonipaljastuksia! Maajussille morsian maailmalla -ohjelmassa seurataan Mustafan ja Piian treffejä. Kaksikolla on hyvin eriävä näkemys siitä, millaista on olla avioliitossa.\nPiia ja Mustafa nauttivat illalliseksi Mustafan valmistamaa grilliruokaa. Kuva: MTV\nTorstai-iltaisessa Maajussille morsian maailmalla -jaksossa turkkilainen Mustafa, 42, vie morsianehdokkaista Piian, 42, treffeille kotikonnuillaan Turkin Alanyassa. Treffien sisältöön kuuluu ratsastaminen upeissa maisemissa, minkä jälkeen Mustafa valmistaa Piialle illallisen.\nHuom! Älä lue juttua pidemmälle, jos et halua tietää juonipaljastuksia ohjelmasta!\nJo aiemminkin ohjelmassa suukkoja vaihtanut kaksikko innostuu pussailemaan myös ratsastusretken jälkeen. Muutama suukko nähdään myös myöhemmin illalla. Piia paljastaa tv-kameroille olevansa Mustafaan ihastunut, mutta suhtautuvansa kaikkeen vielä varauksella.\n– Olen minä Mustiin ihastunut, pidän jarrut vielä pohjassa. Ei pidä liikaa innostua, että ei tule sitten minkäänlaisia pettymyksiä, kun en kuitenkaan toista tunne vielä, Piia sanoo.\nMustafan grillaaman illallisen kaksikko nauttii ulkona maalaismaisemissa. Piia ei päästä Mustafaa helpolla treffien aikana, vaan tahtoo saada mieheltä vastauksia mieltään askarruttaviin kysymyksiin. Illan keskustelujen jälkeen Mustafa kertoo kameroille huomanneensa vasta näillä treffeillä, että Piialla on myös temperamenttinen puolensa. Hän kertoo ajatelleensa, että Piia on nainen, joka sanoo kaikkeen ”okei.”\n– Hänellä onkin temperamenttia! Se on hyvä juttu, Mustafa naurahtaa.\nPiia on iloinen Mustafan viedessä hänet ratsastamaan, sillä hän harrasti lapsena ratsastusta. Kuva: MTV\nEnsimmäiseksi Piia kysyy Mustafalta, millainen tämän on arkena ja tavallisesti.\n– Millainen olet normaalisti? Minkälainen olet luonteeltasi? Piia kysyy.\n– Jos kotona on rauha, elämä on rauhallista, Mustafa sanoo ja lisää:\n– Minulla on vaan äiti ja isä ja olen aina rauhallinen. Olen aina samanlainen.\nPiia myös tahtoo tietää, millaista parisuhdetta Mustafa toivoisi.\n– Just sinä, Mustafa vastaa.\n– Ei riitä vastaukseksi, Piia hymähtää ja kysyy millaisista naisista Mustafa pitää.\n– Kaikenlaisista, Mustafa vastaa.\n– Ei se ole vastaus. Et sinä voi kaikista naisista tykätä, Piia toteaa saaden Mustafan nauramaan.\n– Just sun tyyppinen (nainen), Mustafa yrittää vielä vastata, jolloin Piia kysyy tältä, mikä hänessä sitten on sellaista, mistä Mustafa pitää.\n– Olet hyvä ihminen. Aina postiviinen, joskus temperamenttinen. Mustasukkainen, lapsirakas ja mitä lisää…halpa, et syö paljon, Mustafa vitsailee ja Pia alkaa nauraa.\nPiia ihailee komeita maisemia. Ratsastusretkellään kaksikko näkee muun muassa jättimäisen kilpikonnan. Kuva: MTV\nMustafa ja Piia kertovat treffeillään myös omista unelmistaan. Piia kertoo Mustafalle tahtovansa hyvän parisuhteen ja naimisiin. Hän kertoo haaveilevansa mahdollisesti vielä yhdestä lapsesta.\n– Haluatko naimisiin? Mustafa yllättyy.\nMustafa on jo kerran aiemmin ollut naimisissa suomalaisen naisen kanssa ja pian käy selväksi, että Mustafan ja Piian näkemys avioliitosta on melko erilainen. Mustafa toteaa tahtovansa hyvän parisuhteen ja sellaisen löytyessä hän on valmis jakamaan toisen kanssa loppuelämänsä. Hän tosin toteaa, ettei ole varma, onko valmis menemään naimisiin.\n– En minä vielä tiedä. Äitini haluaa enemmänkin, että minulla on vaimo ja lapsia, Mustafa toteaa.\n– Mitä sinä pelkäät? Piia kysyy avioliittoon viitaten.\nMustafa toteaa, että hänen mielestään parisuhteessa kaikki on yleensä hyvin ennen naimisiinmenoa.\n– Ollaan ystävien kanssa, mennään ulos ja saa katsoa mihin vaan. Jos menee naimisiin, niin heti tulee: ”ei saa katsoa, ei saa, ei saa”. Elämä menee sekaisin. Haluatko sellaista? Mustafa kysyy Piialta.\n– Miksi ei saa katsoa? Mikä siinä vaihtuu, kun mennään naimisiin tai ei olla naimisissa? Kyllä siinä mielestäni ihan samat säännöt pätee, ollaan sitten naimisissa tai ei olla naimisissa, Piia toteaa.\nMustafa on yksi neljästä ulkomaalaisesta miehestä, jotka etsivät Suomesta puolisoa Maajussille morsian maailmalla -ohjelmassa. Kuva: Saku Tiainen\nMustafalla on asiasta kuitenkin erilainen näkemys.\n– Mutta nyt et omista minua. Sitten kun tulee nimi paperiin, tulee tällaisia kaikenlaisia fiiliksiä, että ”ah minä omistan tämän miehen, hän on minun”. Sitä minä pelkään vähän, Mustafa toteaa.\nPiia toteaa, ettei paperi muuta parisuhteessa mitään ja ettei ketään voi omistaa.\n– Sinulla on ollut vääränlainen nainen, Piia toteaa.\nMustafa nostaa katseensa kohti Piia, mutta ei vastaa tämän väitteeseen mitään.\nLue lisää: Maajussi-Mustafan kommentti järjestetyistä avioliitoista saa morsianehdokkaan huokailemaan – ryhmätreffit Turkissa ovat täynnä kulttuurishokkeja\nViihde 29.3. 7:30


Lasten toppahousut | Säänkestävät lasten talvihousut\n1 - 6 v(6)\n6 - 12 v(4)\nPue lapsesi talven ulkoleikkeihin sopiviin, säänmukaisiin talvivaatteisiin. Valikoimastamme löydät lämpimät ja kestävät lasten toppahousut, joissa lapset saavat olla lapsia. Säänkestävät lasten talvihousut suojaavat tuulelta ja sateelta. Ulkovaatteet, joissa on merkintä PO.P WeatherPRO®, täyttävät kaikki teknisille ulkovaatteille asettamamme laatuvaatimukset. Testaamme toppahousujemme kulutuksenkestävyyttä erittäin vaativalla menetelmällä, jossa kangasta hangataan koneellisesti karkealla hiomapaperilla ja kankaaseen kohdistetaan samalla painetta. Pyrimme näin jäljittelemään sitä kulutusta, joka vaatteeseen kohdistuu lapsen leikkiessä ulkona erilaisissa maastoissa. Tuloksena ovat lämpimät ja toiminnalliset lasten talvihousut, joissa on kovimmalle kulutukselle kohdistuviin paikkoihin sijoitetut vahvikkeet. Nämä ulkohousut kestävät käytössä pitkään ja voidaan pieneksi jäätyään antaa seuraavalle ja sitä seuraavalle lapselle.\nLapsi tarvitsee veden- ja tuulenpitävät, säähän ja aktiviteettiin sopivat ulkovaatteet. Toppahousumme pitävät lapsen lämpimänä, vaikka alla olisivat tavalliset vaatteet, mutta kaikkein kylmimmillä talvikeleillä on villakerrasto paras valinta toppavaatteiden alle puettavaksi. Villasta valmistettu aluskerrasto siirtää kosteuden iholta ja pitää lapsen ihon kuivana. Kerrospukeutuminen onkin lasten talvipukeutumisen avainsana, joka on hyvä muistaa pukiessasi lasta talven ulkoleikkeihin. Toppahousujen pariksi sopii lasten toppatakki, joka yhdessä housujen kanssa toimii uloimpana, säältä suojaavana kerroksena. Ulkovaatteidemme lapsiturvallisuus on otettu huomioon ominaisuuksilla, kuten 360 asteen näkyvyyden pimeällä takaavat heijastimet.\nLöydät meiltä myös kaikki talven tärkeimmät asusteet kuten lämmittävät pipot ja tuulen- ja vedenkestävät hanskat ja lapaset. Polarn O. Pyretin talvivaatteet ja -asusteet on suunniteltu kestämään vauhdikkaat ulkoleikit säällä kuin säällä. Pue lapsesi lämpimästi talviulkoiluun!\nMeiltä löydät toppahousut lapsille kaikkiin talven seikkailuihin. Vedenkestävissä talvihousuissa lapsi voi leikkiä ja liikkua lumessa kastumatta. Ja henkselit, jotka pitävät toppahousut paikoillaan lapsen hyppiessä ja liikkuessa, ovat kaikki kaikessa!


Kuinka voisin auttaa poikaani? | Tukinet\nKuinka voisin auttaa poikaani?\nKäyttäjä Piakristiina aloittanut aikaan 11.04.2014 klo 19:48 kohteessa Aikuisen elämää\nKäyttäjä Piakristiina kirjoittanut 11.04.2014 klo 19:48\nTänään sain tietää että poikani ei ole ilmoittautunut työvoimatoimistoon, vaikka on työtön. Yritin jutella hänen kanssaan että soittaisi heti työvoimatoimistoon ja ilmoittautuisi sinne, että saisi edes työttömyyspäivärahaa. Kysyisinkin että pystynkö mitenkään muuten auttamaan kuin puhumaan? Työvoimatoimistosta eivät varmaankaan anna täysi ikäisen ihmisen tietoja minulle.\nPoikani on totaalikieltäytyjä. Nyt hänen pitäisi olla siviilipalveluksessa, mutta hän totaalikieltäytyi kaikeasta.\nKaiken tuon olen jo hyväksynyt, mutta tätä että hän ei ole työvoimatoimistoon ilmoittautunut en voi hyväksyä. Jos jollain samanalaisia kokemuksia niin auttakaa jos on jotain mitä voin tehdä.\nKäyttäjä salainen55 kirjoittanut 13.04.2014 klo 17:34\nMinunkin poikani on juuri samalla tavalla tehnyt. Enkä tiennyt miten auttaa, yritin soittaa vaikka minne että jokin taho olisi mennyt ja auttanut kun en saanut järkeä puhuttua, eikä hän minua olis edes uskonut. Jokapaikassa sanottiin, ettei täysi-ikäistä voi pakottaa yhtään mihinkään, jos ei hän ole vaaraksi itselle tai muille.\nVoit arvata kuinka olen huolta kantanut ja itkut itkenyt.\nPoikani ei ole rikollinen, ei huumeiden käyttäjä eikä muutenkaan sortunut muuhun kuin tuohon passiiviseen käytökseen, ettei lähtenyt kouluun, ei työkkäriin eikä mihinkään muuhunkaan.\nVuosia meni ja sitten oli pakko hänenkin tehdä jotain. Joten nyt on työtön työnhakija ja yrittää saada otetta johonkin.\nEn tänäkään päivänä ymmärrä mikä meni vikaan että hän niin kovasti kapinoi jotain vastaan.\nUskon että kaikki vielä järjestyy, kunhan pysyttelen pois neuvomasta, kun siitä ei taida olla muuta kuin haittaa.\nKäyttäjä TIR kirjoittanut 14.04.2014 klo 12:40\nJos jollain samanalaisia kokemuksia niin auttakaa jos on jotain mitä voin tehdä.\nMinulle kävi näin kerran. Syynä oli masennus. Olin masentunut mm työttömäksi joutumisesta enkä halunnut mennä TE-toimistoon. Yritin tehdä ilmoituksen internetin kautta mikä epäonnistui enkä jaksanut alkaa selvitellä sitä.\nVaikka syy sinun poikasi tapauksessa on eri, niin voisit yrittää samaa lääkettä kuin mitä jonkun olisi pitänyt tehdä minun kanssa: tehdä se yhdessä.\nKynnys internetin käyttöön on matalin joten jos pojallasi on pankkitunnukset niin siitä kannattaa lähteä liikkeelle: kysy jos hän antaa tunnukset sinulle tai jos voitte tehdä hakemuksen yhdessä. Toisen tunnusten käyttäminen on lain mukaan rikos, joten jotta en kehottaisi sinua rikoksen tekemiseen, niin lisätään tähän vielä teksti että pyydä häntä painamaan enteriä oleellisissa kohdissa.\nTE-keskus ei jostain syystä kelpuuta yhtä hakemusta vaan pitää tehdä kaksi tai jotain muuta yhtä tyhmää, joten viikon päästä katso tunnuksilla mikä on tulos.\nJos internetin kautta ei onnistu, niin kysy voitko soittaa heille. Jos poikasi tulee sen verran puhelimeen että ilmoittaa virkailijalle että voit toimia hänen edustajana puhelinkeskustelun ajan, niin se voisi toimia myös.\nEli suositukseni on että mieti miten pystyt tekemään aidan niin matalaksi kuin sen voi tehdä hänelle niin että hänen tarvitsee itse tehdä mahdollisimman vähän. Ja tietysti sinun pitää pystyä tekemään tämä niin että hän hyväksyy asian, eli älä kommentoi mitään negatiivista hänen suuntaan. Auta häntä vain. Jos kerrot sen että näin sinua oli neuvottu tekemään netissä, niin siitä voi olla joko apua tai haittaa. Käytä sitä jos luulet että se voisi auttaa.\nKäyttäjä Dignity kirjoittanut 14.04.2014 klo 18:29\nMitäs jos laittaisit poikasi asumaan omilleen? Eiköhän tule vauhtia ja asiat hoidettua. Hyvin erikoista, että äiti huolehtii jopa siitä, että poika ilmoittautuu työttömäksi työnhakijaksi. Mitäpä sitä mitään tekemään, jos kaikki tulee eteen tekemättäkin tai sitten toiset tekee ne asiat.\nKäyttäjä Boyle kirjoittanut 21.04.2014 klo 22:38\nOlen nyt täysin eri kannalla kuin aikaisemmat kirjoittajat.\nJos poikasi ei halua töihin, armeijaan tai kouluun, niin miksi hänen pitäisi? Kuten sanottua, ei aikuista ihmistä voi pakottaa mihinkään. Jos pojallasi muuten asiat ovat hyvin, tai jos hän vain on sen luontoinen, että viihtyy paremmin itsekseen kuin yhteiskunnan hoivassa, niin miksi puuttua asiaan? Tietty, jos hän pitää majaa kotonaan, niin ainahan voit komentaa hänet asumaan omilleen, mutta sen enempää hänen elämäänsä lienee turha puuttua.\nKannattaa tietysti yrittää selvittää miksi poikasi ei halua tehdä elämällään mitään sellaista, mitä sinä haluaisit hänen tekevän. Jos syy on sellainen, johon voi saada apua (esim. ei tiedä mitä tekisi, ei uskalla, ei jaksa hoitaa asioita yksin), niin tarjoa apua, mutta jos syy on muunlainen (ei vain halua tehdä kuten "pitäisi"), niin anna olla ja elää kuten itse kokee parhaakseen. Mutta asioiden selvittäminen ja tilanteessa kuin tilanteessa tukeminen on kuitenkin tärkeintä. Kaikkia ei ole tehty elämään kuten yhteiskunnan normit vaativat, eikä siinä pitäisi olla mitään pahaa.\nKäyttäjä Piakristiina kirjoittanut 22.04.2014 klo 16:02\nNiin siis poikani asuu omillaan, asunut jo puoli vuotta. Annan hänen elää omaa elämäänsä, mutta olen huolissani lähinnä siitä että vuokra tulee maksettua ja muut laskut.\nMinulle on käynyt selväksi kyllä että hän haluaa olla omassa rauhassa omassa asunnossaan että sen puoleen en puutu hänen tekemisiinsä esim. siivoamiseen yms.\nNyt hän on ollut tuon reilut puoli vuotta myös raittiina ja eikä ole polttanut tupakkaakaan että senkin puolesta kaikki on kunnossa.\nMutta kai se on annettava oppia kantapään kautta tämä elämä.\nKäyttäjä salainen55 kirjoittanut 22.04.2014 klo 16:39\nMinäkin olisin mielelläni lukenut täältä sellaisen nuoren oman tarinan kun ei "huvita" tai ei kykene huolehtimaan asioista joista tässä yhteiskunnassa on vain pakko huolehtia. Ei kukaan voi elää ilman rahaa ja rahaa ei tule jos kieltäytyy alkamasta mihinkään, edes työhön johon ei tarvita koulutusta.\nJoten onko vanhempien sitten pakko vain elättää, jos ei suostu edes lääkäriin ja hakemaan sitä kautta vaikka eläkettä tms. Tai en tiedä, saako sitä yhtään mistään mitään rahaa, jos ei ole diagnoosia ja siten oikeutettu sairaseläkkeeseen?\nKäyttäjä Piakristiina kirjoittanut 24.04.2014 klo 18:18\nNo nyt on onneksi poikani saanut ajan aktivointikeskusteluun, jossa on työkkärin ja sosiaalitoimiston ihmiset. Ja toivottavasti näin saa asiansa kuntoon.\nTuosta eläkkeen hakemisesta tiedän sen verran että pitää olla kyllä hyvät lääkärinlausunnot että pääsee nuorena eläkkeelle. Mutta aika monia tiedän jotka ovat eläkkeellä mielenterveysongelmien takia ja myös ruumiillisen vammautumisen takia. Pojallani ei tietääkseni ole minkäänlaista mielenterveysongelmaa. Lähinnä hänen ongelmansa ovat aiheutuneet alkoholinkäytöstä, mutta nyt hän on senkin käytön lopettanut.\nEn todellakaan tiedä kuinka käy nuoren joka ei osaa tai halua hoitaa asioitaan. Ja pahempi asia jos eivät vanhemmatkaan halua auttaa. Koska tässä yhteiskunnassa ei pysty elämään ilman minkäänlaista rahaa. Sosiaalitoimisto auttaa kyllä tiettyyn pisteeseen, mutta ei ikuisesti sieltäkään rahaa heru.


Maapallokokkaus/Uganda 13/235 🌏🌎🌍🪐\nKeskellä Afrikkaa ollaan. Ugandassa on 44 miljoonaa asukasta vuorigorillojen, leijonien, virtahepojen ja puhveleiden kanssa. Maa, jossa asui Idi Amin ja jossa homoseksuaalisuus on kielletty. Epäluotettava sähkönjakelu on suuri este talouden kehittymiselle. Junaliikenne on lakkautettu matkustajaliikenteen osalta. Kännykät ladataan aurinkoenergialla ja sosiaalisen median käytöstä maksetaan vero. Lupa-asiat hoituvat maassa näppärimmin lahjomalla ja nainen synnyttää keskinmäärin 4,7 lasta, mutta polkupyörällä naiset eivät tässä maassa aja. Ensimmäinen lapsi saadaan 14-16 vuoden iässä. Ugandassa käytetään eniten maailmassa alkoholia. Vaikka uskontojakin harrastetaan, 80 prosenttia väestöstä uskoo myös noituuteen ja noitien neuvoja kysytään muulloinkin kun pääsiäisenä.\nUgandan sademetsässä kuvattiin ensimmäiset Johnny Weissmullerin Tarzan-elokuvat. Tämmösestä maasta on kysymys.\nUgandassa voi saada Rolexin edullisesti. Mutta se ei ole kello. Se on ugandalainen katuruoka. Rolex (rolex = rolled eggs) eli sipulilla, tomaatilla ja paprikalla maustettu munakas käärittynä ohueen paistettuun chapati-leipään rullaksi ja täytteenä voi olla myös lihaa. Tämä ruoka mainittiin kaikilla netistä löytyvistä ugandalaisen ruuan listoilla, joten sitten sitä valmistamaan. Chapati-leipä, joka muistuttaa fajitaslättyä, valmistetaan itse paistinpannulla paistaen.\nJälkiruuaksi kokeiluun Kabalagala eli ugandalaiset rasvassa uppopaistetut banaanipannukakut.\nUgandalaiset arvostavat ruokaa ja siellä on täysin ok sanoa naiselle(kin), että sä ole lihonut tai että sä olet läski. Se ei ole kiusaamista, koska Afrikassa naisen kuuluu olla miestä isompi. Näitä kulttuurieroja tämä tämmönenkin.\nOletko muuten kuullut, että ugandalainen ei tee muusia perunoista vaan vihreistä banaaneista?\nRolex ja kabalagala syntyivät hyvin tavanomaisista aineksista, joten tarveaineiden hankintaongelmia ei nyt ollut minkäänlaisia. Koska ugandalaiset juovat kaiken käsiinsä saamansa alkoholin (19 litraa puhtaaksi alkoholiksi muunnettua alkoholia vuodessa per aikuishlö) ei sitä tietenkään Alkoon asti ajaudu. Paikan päällä ugandalaiset tislailevat giniä vähän kaikesta, mitä maassa kasvaa mm banaaneista, maniokista, hirssistä, sokeriruokokin käy.\nUganda on myös Kahvintuottaja. Ylen artikkeli kertoo siitä näin:\n”Omiin tarkoituksiin sitä ei viljellä. Vain puolet haastateltavista edes tiesi, että Ugandasta maailmalle lähtevistä kahvipavuista tehdään juomaa.\nUseat sanoivat luulleensa, että kahvista tehdään leipää tai lääkkeitä. Yksi tavallinen vastaus oli, että kahvia varmaan käytetään aseteollisuudessa.”\nKun me nautimme kupillisen ugandalaista kahvia Vallilan paahtimossa, paikallinen viljelijä saa siitä noin 2 senttiä.\nTaustahommina katsottiin youtube-videoita rolexin ja kabalagalan valmistamisesta.\nKuunneltiin myös podcast Ugandan ihmishirviö Idi Aminista. Tiesitkö, että hän diggasi Tom & Jerrystä?\nKokkauksen ja ruokailun taustamusiikkina soi Ugandan hits 2021-soittolista.\nThanks Uganda. Kiitos 👍\nSoittolistat ja podcastit:


Kuntaa aina haukutaan - Lempäälän-Vesilahden Sanomat\nJaa: Juha Kuisma Julkaistu 18.3.2019 10:31 Kolumnit, Puheenaiheet\nToisinaan pohtii, miltä tuntuisi olla kunnan viranhaltija. Saisi olla jatkuvan kysymyspommituksen kohde, tyytymättömien kuntalaisten sielunhoitaja, aina selittämässä kysyjille, miksi kaikkea hyvää ei tänne heti nyt. Ja vaikka kunta tiedottaa perusteellisesti tai nopeasti, kotisivuillaan ja lehdessä, se ei koskaan ole riittävää.\nNetissä otetaan tuohduksissa, pikaistuksissa ja vajain tiedoin kantaa, vaikka tuohtuja voisi itsekin hakea tietoa asiasta, jota arvostelee. Niin ei kannata tehdä, koska silloin aalto menee ohi. 24 tunnin kuluttua on aivan liian myöhäistä palata aiheeseen, jossa muut vigilantit ovat jo julistaneet tuomion ja hirttäneetkin vastaan ratsastaneen.\nMikäli kunnalla ei ole toivotuista asioista heti kerrottavaa, otaksutaan heti, ettei se kunta mitään tee. Vaikka hallinto pyrkii avoimuuteen, on monenlaisia asioita, jotka vaativat toteutuakseen aikaa, valmistelua ja neuvotteluja. Siksi ajattelin tällä kertaa kehua Lempäälän kuntaa.\nTäällä erityistä tukea saava nuori opiskelee suuren osan aikaa samassa koululuokassa kuin muutkin ikäisensä. Tuen tarpeesta riippuen hänellä on usein henkilökohtainen kouluavustaja. Tällainen integroiva opetus vaatii opettajilta tosin erityistä pedagogista osaamista ja vaivannäköä. Muu luokka saa järjestelystä sen edun, että luokka oppii suhtautumaan ja ottamaan kaikki ihmiset huomioon. Erityisen tuen saajalle tilanne on paras mahdollinen – paljoa parempaa opiskeluympäristöä ei voisi järjestää suurellakaan rahalla.\nTaikka sitten Himminkodon kuntosali ikäihmisille. En ole siellä käynyt kuntoilemassa, mutta olen kuullut paritkin selostukset sen toiminnasta. Useampi kävijä on kiittänyt, että kunta järjestää heidät eri puolilta Lempäälää määräpäivinä kuljetuksen kuntoilemaan. Ja siinä samalla tietyn ikäiset näkevät toisiaan ja ehtivät istahtamaan jutulle. Kunnalle järjestely ei ole suuri vaiva, mutta ikäihmisille se on iso asia.\nKolmas heti mieleen tuleva palvelu on systeemi, jolla valtion hoitovastuulla olevan tiestön ulkopuoliset tiet aurataan ja hiekoitetaan. Kunta on jakanut Lempäälän muistaakseni 14 aurausalueeseen, ja jokaisen alueen talvihoito kilpailutetaan tarjouskilpailulla sopivaa kalustoa omistavien kesken. Systeemin taustalla on kunnan ja tiekuntien kesken tehty hoitosopimus, mihin sisältyy se, että kustannukset puolitetaan ja kunta kilpailuttaa urakoitsijat. Ja systeemi toimii: urakoitsijoiden siirtymäajo jää pienimpään mahdolliseen, kun aurausalueet ovat kokonaisuuksia. Kustannusten puolitus on sekin oikein, koska mainitut tiet ovat koko ajan kaikkien käytössä.\nKaikki kertomani esimerkit liittyvät tasa-arvoon ja hyvinvointivaltioon. Tämmöisiä helmiä on kunnan isojen ja itsestäänselvyyksinä pidettyjen palvelujen joukossa. Ne isot peruspalveluthan ovat meidän kaikkien tiedossa. Auki aurattu ajatusrata sopiikin päättää nuoren Urho Kekkosen aforismiin 1930-luvulta: ”Kunnallinen itsehallinto on oikeus tehdä virheitä omalla vastuulla.”\nLue lisää aiheesta: Juha Kuisma Lempäälän kunta


6 asioita, joista olemme innoissamme Chicago Southland Mini Maker Faire -messuilla 🏠 | June, 2022\n6 asioita, joista olemme innoissamme Chicago Southland Mini Maker Faire -messuilla\nChicago Southland Mini Maker Fairen neljäs vuosi on 19. elokuuta klo 10–17 Pipefitterin paikallisessa 597-koulutuskeskuksessa. Tämä Faire ei ole pelkästään isossa paikassa, vaan on paljon asioita, joista olemme todella innoissamme!\nVeteraanien autotalli on tänä vuonna tapahtumassa useita kuorma-autoja\nOlemme todella innoissamme siitä, että meillä on toinen paikallinen voittoa tavoittelematon veteraani-autotalli esittelemään entisöityjä vuosisatoja. Ne on tarkoitettu historiallisten sotilasajoneuvojen palauttamiseen, säilyttämiseen, ylläpitoon ja näyttämiseen. Vielä tärkeämpää on, että he kunnioittavat asevoimien miehiä ja naisia tarjoamalla ja osallistumalla veteraaniin liittyviin tapahtumiin, kuten paraateihin, tervetulleisiin kotiin saattajiin ja omistautumuksiin.\nMeidän isännät (Pipefitters Local 597) panevat tänä vuonna innovaatiokilpailun oppisopimuskoulutukseensa, ja aiomme saada piilota, mitä he ovat työskennelleet tapahtuman aikana. Tule katsomaan mitä hienoja uusia tekniikoita nämä joukkueet ovat keksinyt, ja äänestä äänestänne niistä, joiden mielestä varastat näyttelyn!\nLuokat, työpajat ja paneelit\nEnsimmäisenä vuonna Faire tarjoaa useita tunteja ja paneeleja koko päivän ajan aiheista, jotka kattavat kaiken droneista koulutukseen.Paneeli, jossa on jäseniä Pipefittereistä, Caterpillarista, DePaulin yliopistosta ja Ozingasta (sekä muutamat muut tekijät, jotka tuovat käsitteen "valmistus" teollisuudelle), ovat erityisen huomionarvoisia. Luettelot luodaan tapahtumapäivänä sekä Southland Mini Maker Faire -sivuston kautta, joten tarkista se!\nDePaulin yliopiston robottiklubi\nChicagolandin alueen yliopistojen ja korkeakoulujen järjestöt ja edustajat ovat läsnä esittelemään työstään ja instituutioistaan. Tähän kuuluu DePaulin yliopisto, South Suburban College -yhtiön Southworks Maker Lab, Joliet Junior College ja Park Forest. Tule katsomaan, mitä näiden paikallisten instituutioiden opiskelijat tekevät, ja mitä muuta ne ovat.\nPaikalliset käsityöt, kuten tämä, näkyvät Chicagon Southland Mini Maker Fairessa\nKaikkien Southland Mini Maker Fairen huipputeknisten gadgetien lisäksi siellä on myös lukuisia perinteisiä käsitöitä ja käsityöläisiä. Kaikkia käsin rakennettuja merkkejä, paikallisesti hankittuja ja kierrätettyjä villa-vaatteita, muita pieniä kauppoja esittelevät heidän työtään.\nSpacelab on aina ollut työskennellyt alueen muiden paikallisten päättäjien kanssa ja on ylpeä siitä, että heillä on jälleen monia Chicago Southland Mini Maker Faire -messuja. Näyttelynäyttelijöinä ovat tänä vuonna myös ystävämme Workshopista 88, River City Labsista ja Southworks MakerLab -verkosta sekä isäntämme Spacelabista.\nNäiden näyttelyiden rinnalla tänä vuonna on tänä vuonna varmasti suurin ja suurin Southland Mini Maker Faire. Hanki lippusi nyt, kun voit vielä!\nMakeShift-haaste: Mountain Bike Rescue 2019\nMaker Pro News: Maker Humble Bundle, Fabricating Fabric, GPU Tech -konferenssi ja lisää 2019\nKatsaus: MonoFab SRM-20 2019\nMiten FAA: n Drone-säännöt voivat haitata ammattilaisia ja toimittajia 2019\nJames Carrott puhuu Steampunk-kulttuurin maailmasta\nEdelleen kierrosta ympyröissä\nMaker Faire Kansas City: toinen päivä